cyanic-selkie/wikianc huggingface dataset:
ആലീസ് അമേലിയ ചൗൺ
ആലീസ് അമേലിയ ചൗൺ (3 ഫെബ്രുവരി 1866 - 2 മാർച്ച് 1949) ഒരു കനേഡിയൻ ഫെമിനിസ്റ്റ്, സമാധാനവാദി, സോഷ്യലിസ്റ്റ്, എഴുത്തുകാരി എന്നീ നിലകളിൽ പ്രശസ്തയായ വനിതയായിരുന്നു. ഒരു കർക്കശ മെത്തഡിസ്റ്റ് കുടുംബത്തിൽ‌ വളർന്ന അവർ, 1906-ൽ മാതാവിൻറെ മരണംവരെ അവരെ ശുശ്രൂഷിച്ചുകൊണ്ട് നാൽപ്പത് വയസ്സ് വരെ വീട്ടിൽ തന്നെ തുടർന്നു. പിന്നീട് ചൗൺ ഒരു സഞ്ചാര ജീവിതം നയിക്കുകയും പല നവീകരണ പ്രവർത്തനങ്ങളിലും ഏർപ്പെടുകയും ചെയ്തു. ഒരു നവീന ചിന്താഗതിക്കാരിയായിരുന്ന അവർ തൻറെ കാലത്തെ മുൻനിര സോഷ്യൽ ഫെമിനിസ്റ്റുകളിൽ ഒരാളായി മാറി. 1921-ൽ പുറത്തിറങ്ങിയ ദി സ്റ്റെയർവേ എന്ന പുസ്തകത്തിലൂടെ കൂടുതലായി അറിയപ്പെടുന്ന അവർ, അതിൽ 1906-ന് ശേഷമുള്ള തൻറെ ജീവിതവും വർദ്ധിച്ചുവരുന്ന സ്വാതന്ത്ര്യവും വിവരിക്കുന്നു.
ആദ്യകാലം
1866 ഫെബ്രുവരി 3-ന് കാനഡയിലെ കിംഗ്സ്റ്റണിലാണ് ആലീസ് അമേലിയ ചൗൺ ജനിച്ചത്. മെത്തഡിസ്റ്റ് വിശ്വാസികളായിരുന്നു അവരുടെ കുടുംബം. അവളുടെ ബന്ധുക്കളിൽ ഡോക്ടർമാരും അഭിഭാഷകരും അമ്മാവനായ എസ്.ഡി. ചൗണിനേപ്പോലുള്ള പുരോഹിതന്മാരും ഉൾപ്പെട്ടിരുന്നു. നല്ല നിലയിൽ കഴിഞ്ഞിരുന്ന കുടുംബത്തിൽ അവൾക്ക് ആറ് സഹോദരന്മാരുണ്ടായിരുന്നു. ആലീസിന് തന്റെ സഹോദരങ്ങൾക്ക് തുല്യമായ വിദ്യാഭ്യാസം ലഭിക്കണമെന്ന് അവളുടെ അമ്മ അമേലിയ നിർബന്ധിച്ചു. ആലീസ് ക്വീൻസ് യൂണിവേഴ്സിറ്റിയിൽ പൊളിറ്റിക്കൽ സയൻസും ഇക്കണോമിക്സും പഠിച്ച് 1887-ൽ ബി.എ. ബിരുദം നേടി. അവളുടെ പൊളിറ്റിക്കൽ സയൻസ് അധ്യാപകനായിരുന്ന പ്രൊഫസർ ഷോർട്ട് സോഷ്യലിസം അപകടകരമാണെന്ന് അവളെ ബോധ്യപ്പെടുത്താൻ ശ്രമിച്ചിരുന്നു.
വിന്ദുജ മേനോൻ
വിന്ദുജ മേനോൻ മലയാളചലച്ചിത്ര മേഖലയിലെ ഒരു നടിയായിരുന്നു. 1994ൽ പുറത്തിറങ്ങിയ പവിത്രം എന്ന ചിത്രത്തിൽ മോഹൻലാലിൻറെ സഹോദരിയുടെ വേഷം അവതരിപ്പിച്ചതോടെയാണ് അവർ കൂടുതലായി പ്രേക്ഷക ശ്രദ്ധ നേടിയത്. അമ്മയിൽനിന്നു ക്ലാസ്സിക്കൽ നൃത്ത പരിശീലനം ലഭിച്ച അവർ ഒരു നൃത്ത അധ്യാപികയുംകൂടിയാണ്.
ആദ്യകാലം
1985 ൽ പുറത്തിറങ്ങിയ ഒന്നാനാം കുന്നിൽ ഓരടിക്കുന്നിൽ എന്ന സിനിമയിൽ ഒരു ബാലതാരമായാണ് വിന്ദുജ ചലച്ചിത്രലോകത്തേയ്ക്കു പ്രവേശിക്കുന്നത്. 1991 ൽ കേരള സ്കൂൾ കലോൽസവത്തിലെ കലാതിലകമായിരുന്ന അവർ ഈ ബഹുമതി ലഭിച്ച തിരുവനന്തപുരത്തുനിന്നുള്ള ആദ്യത്തെ കലാകാരിയായിരുന്നു. കരമനയിലെ എൻ.എസ്.എസ്. വനിതാ കോളജിൽ വിദ്യാഭ്യാസം ചെയ്ത വിന്ദുജ തിരുവനന്തപുരത്തെ വനിതാ കോളജിൽനിന്ന് ബിരുദാനന്തര ബിരുദം കരസ്ഥമാക്കി. മധുരൈ കാമരാജ് യൂണിവേഴ്സിറ്റിയിൽനിന്നു അവർക്കു ഡോക്ടറേറ്റ് ലഭിച്ചിട്ടുണ്ട്.
സ്വകാര്യ ജീവിതം
വിന്ദുജയുടെ പിതാവ് കെ.പി. വിശ്വനാഥമേനോൻ ഒരു സർക്കാർ ഉദ്യോഗസ്ഥയായിരുന്നു. മാതാവ് കലാമണ്ഡലം വിമലാ മേനോൻ കേൾവികേട്ട നൃത്ത സ്ഥാപനമായ കേരള നാട്യ അക്കാദമിയുടെ സ്ഥാപകയാണ്. വിനോദ് കുമാർ എന്ന പേരിൽ അവർക്ക് ഒരു സഹോദരനുമുണ്ട്. ഭർത്താവ് രാജേഷ് കുമാറും മകൾ നേഹയുമൊത്ത് മലേഷ്യയിലാണ് അവർ സ്ഥിരതാമസമാക്കിയിരിക്കുന്നത്. കേരള നാട്യ അക്കാദമിയുടെ കീഴിൽ ഡാൻസ് അദ്ധ്യാപികയായ അവർ വല്ലപ്പോഴുമൊക്കെ സീരിയലുകളിൽ മുഖം കാണിക്കാറുണ്ട്. കൈരളി ടി വിയിലെ റിയാലിറ്റി ഷോ “ഡാൻസ് പാർട്ടി”യുടെ ജഡ്ജിയായിരുന്നു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ
അരുന്ധതി (ഇതിഹാസം)
1994-ൽ ജഗത്ഗുരു രംഭദ്രാചാര്യ (1950-) രചിച്ച ഒരു ഹിന്ദി ഇതിഹാസ കാവ്യം (മഹാകാവ്യം) ആണ് അരുന്ധതി (ഹിന്ദി: अरुन्धती) (1994). 15 സർഗ്ഗങ്ങളിലായി (സർഗാസ്) 1279 ഖണ്ഡകാവ്യം കാണപ്പെടുന്നു. വിവിധ ഹിന്ദു ഗ്രന്ഥങ്ങളിൽ കാണപ്പെടുന്ന ദമ്പതികളായ അരുന്ധതിയെയും വസിഷ്ഠനെയും കുറിച്ചാണ് ഇതിൽ പ്രതിപാദിക്കുന്നത്. കവിയുടെ വർണ്ണന അനുസരിച്ച്, ഇതിഹാസത്തിന്റെ കഥ മനുഷ്യന്റെ മാനസിക പരിണാമവുമായി നേരിട്ടു ബന്ധപ്പെട്ടിരിക്കുന്നു. ഇതിഹാസത്തിന്റെ പകർപ്പ് ഉത്തർപ്രദേശിലെ ഹരിദ്വാർ ശ്രീ രാഘവ് സാഹിത്യ പ്രഭാഷണ നിധി 1994-ൽ പ്രസിദ്ധീകരിച്ചു. 1994 ജൂലൈ 7,ന് ഈ പുസ്തകം പ്രകാശനം ചെയ്തത് അന്നത്തെ ഇന്ത്യൻ പ്രസിഡന്റ് ശങ്കർ ദയാൽ ശർമയായിരുന്നു.
തുംഗാരേശ്വർ ക്ഷേത്രം
മഹാരാഷ്ട്രയിലെ പാൽഘർ ജില്ലയിൽ വസായ് എന്ന സ്ഥലത്ത് സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് തുംഗാരേശ്വർ ക്ഷേത്രം. സമുദ്രനിരപ്പിൽ നിന്നും നിന്ന് 2177 അടി ഉയരത്തിലാണ് ഈ ക്ഷേത്രം. ശിവനാണ് ഇവിടുത്തെ മുഖ്യ പ്രതിഷ്ഠ. സഞ്ജയ് ഗാന്ധി ദേശീയോദ്യാനത്തിന്റെ ഭാഗമായ തുംഗാരേശ്വർ വന്യജീവി സങ്കേതത്തിനുള്ളിലാണ് ഇതു നിൽക്കുന്നത്.
അരുന്ധതി (ഇതിഹാസം)
കോമ്പോസിഷൻ
ഹിന്ദി ഭാഷയിലെ നാടോടിഭാഷയായ ഖാരി ബൊളിയിൽ എഴുതിയ ഇതിഹാസകാവ്യമായ അരുന്ധതി തിരഞ്ഞെടുത്തത് എന്തിനാണെന്ന് കവി അനുസ്മരിക്കുന്നു. അദ്ദേഹം വസിഷ്ഠ ഗോത്ര കുടുംബത്തിൽ ജനിച്ചതുകൊണ്ട് അരുന്ധതിയോടുള്ള ഭക്തി സ്വാഭാവികമാണെന്ന് അദ്ദേഹം പറയുന്നു. ഇന്ത്യൻ സംസ്കാരം, സമൂഹം, നീതി, രാഷ്ട്രം, വൈദിക തത്ത്വചിന്ത തുടങ്ങിയ അമൂല്യമായ ഘടകങ്ങൾ അരുന്ധതിയുടെ സ്വഭാവത്തിലുണ്ടെന്ന് അദ്ദേഹം കണ്ടെത്തി. അഗ്നിഹോത്രികളിൽ ഏഴ് സന്യാസികൾക്കൊപ്പം (സപ്തർഷികൾ) അരുന്ധതിക്കും വസിഷ്ഠനും ആണ് പ്രാധാന്യം എന്നും സപ്തർഷികളുടെ ഭാര്യമാരിൽ വസിഷ്ഠന്റെ ഭാര്യ മാത്രമാണ് പൂജിക്കപ്പെടുന്നത്, കൂടാതെ മറ്റ് ഋഷിമാരുടെ ഭാര്യമാർക്കൊന്നും ഈ ബഹുമതി ലഭിക്കുന്നില്ലെന്നും അദ്ദേഹം പറയുന്നു.
തുംഗാരേശ്വർ ക്ഷേത്രം
ഐതിഹ്യം
ഐതിഹ്യമനുസരിച്ച് പരശുരാമൻ 'തുംഗ' എന്ന അസുരനെ വധിച്ചത് ഈ സ്ഥലത്ത് വച്ചാണ്. പരശുരാമന്റെ ബഹുമാനാർത്ഥം നിർമ്മിച്ചതാണ് ഈ ക്ഷേത്രം. അദ്ദേഹം ഇവിടെ തപസ്സുചെയ്തുവെന്നും വിശ്വസിക്കപ്പെടുന്നു. ആദിശങ്കരാചാര്യർ ഇതിനടുത്തായി ഇപ്പോൾ സോപാര അല്ലെങ്കിൽ നാലസോപാര എന്ന് വിളിക്കപ്പെടുന്ന ഷുപാരക്കിന് സമീപമുള്ള ഒരു സ്ഥലത്ത് ധ്യാനിച്ചിരുന്നതായി വിശ്വസിക്കപ്പെടുന്നു.
അരുന്ധതി (ഇതിഹാസം)
വിവരണം
ഇതിഹാസത്തിന്റെ ആഖ്യാനങ്ങളിൽ പലതും ഹിന്ദു ഗ്രന്ഥങ്ങളിൽ കാണാം. ചില ഭാഗങ്ങൾ കവിയുടെ യഥാർത്ഥ രചനകളാണ്. അരുന്ധതിയുടെ ജനനം പതിനെട്ട് പുരാണങ്ങളിൽ ഒന്നായ ശിവ പുരാണത്തിലും ഭാരതത്തിലെ പൗരാണിക തത്ത്വജ്ഞാന ഗ്രന്ഥങ്ങളിലൊന്നായ ശ്രീമദ്ഭഗവതിലും കാണപ്പെടുന്നു. എന്നാൽ ശ്രീമദ്ഭാഗവതത്തിലാണ് ജനനത്തെക്കുറിച്ച് പ്രതിപാദിച്ചിരിക്കുന്നത്. ബ്രഹ്മാവ് അരുന്ധതിക്ക് നൽകുന്ന പ്രബോധനങ്ങൾ ശ്രീരാമചരിത മാനസത്തിലെ ഉത്തരഖണ്ഡത്തിൽ പ്രതിപാദിച്ചിരിക്കുന്നു. വിശ്വാമിത്രനും വസിഷ്ഠനുമിടയിലെ വിദ്വേഷം വാല്മീകി രാമായണത്തിലെ ആദ്യത്തെ പുസ്തകം ആയ ബാലഖണ്ഡിൽ അധിഷ്ഠിതമാണ്. ശക്തിയുടെയും പരാശരൻറെയും ജനനം മഹാഭാരതത്തിലും നിരവധി ബ്രഹ്മണ രചനകളിലും കാണാം. ഇതിഹാസത്തിലെ അവസാന സംഭവം വാല്മീകിയുടെ രാമായണം, ശ്രീരാമചരിത മാനസം, വിനായപത്രിക എന്നിവയുടെ കഥയെ അടിസ്ഥാനമാക്കിയുള്ളതാണ്.
തുംഗാരേശ്വർ ക്ഷേത്രം
ഉത്സവങ്ങൾ
മഹാശിവരാത്രിയാണ് ഈ അമ്പലത്തിലെ പ്രധാന ഉൽസവം. ഈ സമയത്തും ശ്രാവണമാസത്തിലെ എല്ലാ തിങ്കളാഴ്ചകളിലും ഭണ്ഡാര എന്നപേരിൽ അറിയപ്പെടുന്ന പൊതുസദ്യ നടത്തിവരുന്നു. ശിവക്ഷേത്രത്തിന് സമീപം "ഖോഡിയാർ മാതാജി" ദേവിയുടെ ഒരു ചെറിയ ക്ഷേത്രമുണ്ട്. മുതലയാണ് ഈ ദേവിയുടെ വാഹനം. മാഘമാസത്തിലെ “ഖോഡിയാർ ജയന്തി” ഇവിടെ വിപുലമായി ആഘോഷിക്കപ്പെടുന്നു. ഈ രണ്ടു സീസണുകളിലും നിരവധി ഭക്തർ ഈ ക്ഷേത്രങ്ങൾ സന്ദർശിക്കാറുണ്ട്. ക്ഷേത്രത്തിനു സമീപമുള്ള തുംഗാരേശ്വർ വെള്ളച്ചാട്ടം വിനോദസഞ്ചാരികളെ ആകർഷിക്കുന്നു. ഇതുമൂലം മൺസൂൺ കാലത്തും ഇവിടെ തിരക്ക് അനുഭവപ്പെടാറുണ്ട്.
അരുന്ധതി (ഇതിഹാസം)
സംഗ്രഹം
ഭാഗവതപുരാണമനുസരിച്ച് കർദമപ്രജാപതിയുടെയും ദേവഹൂതിയുടെയും ഒൻപത് പെണ്മക്കളിൽ എട്ടാമത്തവളും ബ്രഹ്മാവിന്റെ എട്ടാമത്തെ മകനും സപ്തർഷിമാരിൽ ഒരാളായ വസിഷ്ഠന്റെ പത്നിയുമാണ് അരുന്ധതി. ദമ്പതികൾക്ക് രാമന്റെ ദർശനം ലഭിക്കുമെന്ന് ദമ്പതികൾക്ക് ബ്രഹ്മാവ് ഉറപ്പുകൊടുക്കുന്നു. ദമ്പതികൾ വർഷങ്ങളോളം രാമനെ കാത്തിരിക്കുന്നു. ഗദ്ദി രാജാവിന്റെ പുത്രനായ വിഷ്വാരത വസിഷ്ഠനിൽ നിന്ന് കാമധേനുവിനെ തട്ടിയെടുക്കാൻ ശ്രമിക്കുന്നു. എന്നാൽ വസിഷ്ഠൻറെ ബ്രഹ്മദണ്ഡയോടു എതിർത്തു നിൽക്കാൻ കഴിഞ്ഞില്ല. വിഷ്വാരതക്ക് പ്രായശ്ചിത്തം ചെയ്യേണ്ടിവരികയും ഋഷി വിശ്വാമിത്രൻ ആയിത്തീരുകയും ചെയ്യുന്നു. പ്രതികാരം നിറഞ്ഞ വിശ്വാമിത്രൻ അരുന്ധതിയുടെയും വസിഷ്ഠന്റെയും നൂറുകണക്കിന് മക്കൾ മരിക്കട്ടെയെന്നു ശപിക്കുന്നു. ദമ്പതികളുടെ ക്ഷമാപണം ഒരു മകന് ശക്തി നല്കുന്നു.
തുംഗാരേശ്വർ ക്ഷേത്രം
ചിത്രശാല
വർഗ്ഗം:മഹാരാഷ്ട്രയിലെ ക്ഷേത്രങ്ങൾ
അരുന്ധതി (ഇതിഹാസം)
സംഗ്രഹം
അരുന്ധതിയും വസിഷ്ഠനും പിന്നീട് വാനപ്രസ്ഥ ആശ്രമത്തെ നയിക്കുകയും പർണ്ണശാല നോക്കിനടത്തുന്നതിനായി അവരുടെ പേരക്കുട്ടി പരാശരനെ ചുമതലപ്പെടുത്തി. ബ്രഹ്മാവ് അവരെ വീണ്ടും ഗ്രഹസ്ഥാശ്രമത്തിൽ പ്രവേശിപ്പിക്കുവാൻ ഉത്തരവിട്ടു. വീട്ടിലെ ദമ്പതിമാർക്കു മാത്രമേ രാമൻറെ ദർശനഭാഗ്യമുള്ളൂവെന്ന് അവർക്ക് ഉറപ്പു നൽകുന്നു. ദമ്പതികൾ അയോധ്യയിൽ ഒരു ആശ്രമത്തിൽ താമസം ആരംഭിച്ചു. രാമൻറെ ജനനത്തോടെ, സുയഞ്ജന എന്ന ഒരു മകൻ അവർക്ക് ജനിച്ചു. രാമനും സുയഞ്ജനയും ചേർന്ന് അരുന്ധതിയുടെയും വസിഷ്ഠന്റെയും ആശ്രമത്തിൽ ഒരുമിച്ച് പഠനമാരംഭിച്ചു. മിഥിലയിലെ സീതയുടെയും രാമന്റെയും വിവാഹം കഴിഞ്ഞ് അയോധ്യയിൽ പുതുതായി ദമ്പതികൾ വരുമ്പോൾ ആദ്യമായി അരുന്ധതി സീതയെ കാണുന്നു. പതിനാലു വർഷം സീതയും രാമനും വനവാസം നടത്തേണ്ടിവന്നു.
പുറം കണ്ണികൾ
വർഗ്ഗം:ഹിന്ദി സാഹിത്യം
പത്താമത് ദലായ് ലാമ
ടിബറ്റിലെ പത്താമത്തെ ദലായ് ലാമ ആയിരുന്ന വ്യക്തി ആയിരുന്നു സുൾട്രിം ഗ്യാറ്റ്സോ (ജനനം: 1816 മാർച്ച് 29; മരണം: 1837 സെപ്റ്റംബർ 30). ഒൻപതാമത് ദലായ് ലാമയായിരുന്ന ലുങ്ടോക് ഗ്യാറ്റ്സോ 1815-ൽ മരിച്ചശേഷം പുതിയ ദലായ് ലാമയെ തിരഞ്ഞെടുക്കുവാൻ വർഷങ്ങളെടുത്തു. ദലായ് ലാമയുടെ തിരഞ്ഞെടുപ്പ് പ്രക്രിയ വളരെ ബുദ്ധിമുട്ടിലായപ്പോൾ അന്നത്തെ പഞ്ചൻ ലാമയായിരുന്ന പാൾഡൺ ടെൻപായി ന്യിമ ഇടപെടുകയും നറുക്കെടുപ്പ് ചരിത്രത്തിലാദ്യമായി ഈ പ്രക്രിയയിൽ ഉൾപ്പെടുത്തുകയും ചെയ്തു. അവസാനം സുൾട്രിം ഗ്യാറ്റ്സോയെ ദലായ് ലാമയായി തിരഞ്ഞെടുത്തു.
കിഴക്കൻ ടിബറ്റിലെ ചാംഡൊ എന്ന പ്രദേശത്ത് ഒരു ഇടത്തരം കുടുംബത്തിലാണ് സുൾട്രിം ജനിച്ചത്. 1822 -ൽ സന്യാസത്തിലേയ്ക്കുള്ള ആദ്യ പടവായ ദീക്ഷ സ്വീകരിച്ചതോടു കൂടി ഇദ്ദേഹത്തെ സ്വർണ്ണ സിംഹാസനത്തിൽ അവരോധിച്ചു. 1826-ൽ ഇദ്ദേഹം ഡ്രെപുങ് സന്യാസാശ്രമത്തിൽ വിദ്യാഭ്യാസത്തിനായി ചേർന്നു. സുൾട്രിം ഗ്യാറ്റ്സോ ഇവിടെനിന്ന് സൂത്ര, തന്ത്ര എന്നിവയിൽ പ്രാവീണ്യം നേടി. 1831-ൽ ഇദ്ദേഹം പൊടാല കൊട്ടാരം പുതുക്കിപ്പണിയുന്നതിന് മേൽനോട്ടം കൊടുത്തു. പത്തൊൻപത് വയസ്സിലാണ് ഇദ്ദെഹം പൂർണ്ണ സന്യാസദീക്ഷ പഞ്ചൻ ലാമയിൽ നിന്ന് സ്വീകരിച്ചത്. ഇദ്ദേഹം ടിബറ്റിന്റെ സാമ്പത്തിക രംഗത്ത് കാതലായ മാറ്റങ്ങൾ കൊണ്ടുവരുവാൻ ആഗ്രഹിച്ചിരുന്നു. സ്ഥിരമായി അസുഖങ്ങൾ ഉണ്ടാകുമായിരുന്ന ഇദ്ദേഹം 1837-ലാണ് മരിച്ചത്.
ജീവിതരേഖ
ടിബറ്റിന്റെ കിഴക്കൻ മേഖലയിലെ ചാംഡൊ എന്ന പ്രദേശത്ത് ഒരു ഇടത്തരം കുടുംബത്തിലാണ് സുൾട്രിം ജനിച്ചത്. ഇദ്ദേഹത്തെ ഒൻപതാമത്തെ ദലായ് ലാമയായിരുന്ന ലുങ്ടോക് ഗ്യാറ്റ്സോയുടെ അവതാരമായി 1820 -ലാണ് തിരഞ്ഞെടുത്തത്. സുൾട്രിമിനെ ദലായ് ലാമയായി നൽകുമ്പോൾ ഇദ്ദേഹത്തിന്റെ കുടുംബത്തിന്റെ ഭൂമിക്ക് മറ്റൊരു അവകാശി പോലുമുണ്ടായിരുന്നില്ല. സുൾട്രിം ഗ്യാറ്റ്സോ എന്ന പേരോടുകൂടി ഇദ്ദേഹത്തെ 1822-ൽ പോടാല കൊട്ടാരത്തിൽ വച്ച് ദലായ് ലാമയായി വാഴി‌ച്ചു.
ലുങ്ടോക് ഗ്യാറ്റ്സോ 1815-ൽ മരിച്ചശേഷം പുതിയ ദലായ് ലാമയെ തിരഞ്ഞെടുക്കുവാൻ വർഷങ്ങളെടുത്തു. ഈ കാലഘ‌ട്ടത്തിൽ നടന്ന രാഷ്ട്രീയ സംഭവവികാസങ്ങളെപ്പറ്റി അധികം വിവരങ്ങൾ ലഭ്യമല്ല. ദലായ് ലാമയുടെ തിരഞ്ഞെടുപ്പ് പ്രക്രിയ വളരെ ബുദ്ധിമുട്ടിലായപ്പോൾ പാൾഡൺ ടെൻപായി ന്യിമ ഇടപെടുകയും നറുക്കെടുപ്പ് ചരിത്രത്തിലാദ്യമായി ഈ പ്രക്രിയയിൽ ഉൾപ്പെടുത്തുകയും ചെയ്തു. ഈ പ്രക്രീയയ്ക്കായി ഒരു സ്വർണ്ണ കുംഭമാണ് ഉപയോഗിച്ചത്. ഇതിൽനിന്ന് സ്ഥാനാർത്ഥികളെ തിരഞ്ഞെടുക്കുകയായിരുന്നു ചെയ്തത്.
1822 -ൽ സന്യാസത്തിലേയ്ക്കുള്ള ആദ്യ പടവായ ദീക്ഷ സ്വീകരിച്ചതോടു കൂടി ഇദ്ദേഹത്തെ സ്വർണ്ണ സിംഹാസനത്തിൽ അവരോധിച്ചു. പാൾഡെൻ ടെൻപായ് ന്യിമ ആണ് ഈ കർമം ചെയ്തത്. ഇദ്ദേഹം തന്നെയാണ് ദലായ് ലാമയ്ക്ക് സുൾട്രിം ഗ്യാറ്റ്സോ എന്ന പേര് നൽകിയതും. പൂർണ്ണ സന്യാസ ദീക്ഷ (ഗെലോങ് പ്രതി‌ജ്ഞ) സുൾട്രിമിന് നൽകിയതും പാൾഡെൺ ടെൻപായ് ന്യിമ ആണ്. 1931-ലായിരുന്നു ഇത്.
മരണം
ഇദ്ദേഹം ടിബറ്റിന്റെ സാമ്പത്തിക രംഗത്ത് കാതലായ മാറ്റങ്ങൾ കൊണ്ടുവരുവാൻ ആഗ്രഹിച്ചു. ദൗർഭാഗ്യവശാൽ തന്റെ ആഗ്രഹം സഫലമാകുന്നത് കാണുവാൻ സാധിക്കുന്നതിന് മുൻപുതന്നെ ഇദ്ദേഹം മരണമടഞ്ഞു. ഒരിക്കലും പൂർണ്ണാരോഗ്യവാനല്ലാതിരുന്ന ഇദ്ദേഹം 1837-ലാണ് മരിച്ചത്.
കുറച്ചുകാലം മാത്രം ജീവിച്ചിരുന്ന ദലായ് ലാമമാരുടെ കാലം ഒൻപതാമത്തെ അവതാരം മുതൽ പന്ത്രണ്ടാമത്തെ അവതാരം വരെയായിരുന്നു. ഇക്കാലത്ത് കാര്യങ്ങൾ ഏറ്റെടുത്ത് നടത്തിയിരുന്നത് പഞ്ചൻ ലാമമാരായിരുന്നു. ബാല്യത്തിലും യൗവനത്തിലും മരണമടഞ്ഞ ദലായ് ലാമമാരുടെ വിടവ് ഭരണത്തിൽ പ്രതിഫലിക്കാതെ സൂക്ഷിച്ചത് പഞ്ചൻ ലാമമാരാണ്.
കൂടുതൽ വായനയ്ക്ക്
വർഗ്ഗം:ദലൈലാമമാർ വർഗ്ഗം:കുട്ടിഭരണാധികാരികൾ
മാർത്ത ജഫേർസൺ
മാർത്ത വെയിൽസ് സ്കെൽട്ടൺ ജഫേർസൺ (മാർത്ത് വെയിൽസ്)  (ജീവിതകാലം –ഒക്ടോബർ 30, 1748 മുതൽ സെപ്റ്റംബർ 6, 1782 വരെ) അമേരിക്കൻ ഐക്യനാടുകളുടെ പ്രസിഡൻറായിരുന്ന തോമസ് ജഫേർസൻ റെ ഭാര്യയായിരുന്നു. അവരുടെ ആദ്യഭർത്താവ് ചെറുപ്പകാലത്ത് മരണപ്പെട്ടിരുന്നു. രണ്ടാം ഭർത്താവായ തോമസ് ജഫേർസൺ വിർജീനിയ യുടെ ഗവർണ്ണറായി അവരോധിതനായ കാലത്ത് മാർത്ത വിർജീനിയയുടെ പ്രഥമവനിതയായി 1779 മുതൽ 1781 വരെയുള്ള കാലത്ത് സേവനമനുഷ്ടിച്ചു. തുടർന്നു ജീവിച്ചിരുന്നുവെങ്കിൽ അവർ ഐക്യനാടുകളുടെ മൂന്നാമത്തെ പ്രഥമവനിതയായിത്തീരുമായിരുന്നു. 1801 മുതൽ 1809 വരെയുള്ള കാലഘട്ടത്തിൽ തോമസ് ജഫേർസൺ പ്രസിഡൻറായിരുന്ന കാലത്ത് അവർ ജീവിച്ചിരിപ്പുണ്ടായിരുന്നില്ല.
അവർക്ക് 6 കുട്ടികളുണ്ടായിരുന്നുവെങ്കിലും രണ്ടു പെൺകുട്ടികൾ മാത്രമേ കൌമാരം പിന്നിട്ടുള്ളു. ഒരാൾ‌ മാത്രമേ 25 വയസ് കടന്നുപോയുള്ളു. അവസാനത്തെ കുട്ടിയുടെ ജനനശേഷം ഏതാനും മാസങ്ങൾക്കുള്ളിൽത്തന്നെ മാർത്ത മരണമടഞ്ഞു, അതായത് തോമസ് ജഫേർസൺ അമേരിക്കയുടെ പ്രസിഡൻറാകുന്നതിന് ഏകദേശം രണ്ട് ദശകം മുമ്പ്. അവരുടെ അഭ്യർത്ഥന പരിഗണിച്ച്, അദ്ദേഹം പിന്നീട് വിവാഹിതനായില്ല. മാർത്തയുടെ അർദ്ധസഹോദരിയും ജെഫേഴ്സൻറെ അടിമയുമായിരുന്ന സാലി ഹെമിംഗ്സിനൊപ്പം അദ്ദേഹം ബന്ധം പുലർത്തിയിരുന്നുവെന്നുവെന്നു പൊതുവേ വിശ്വസിക്കപ്പെടുന്നു.
ആദ്യകാലജീവിതവും വിദ്യാഭ്യാസവും
മാർത്ത വെയിൽസ് ജനിച്ചത് 1748 ഒക്ടോബർ 30 ന് വിർജീനിയയിലെ ചാൾസ് സിറ്റി കൌണ്ടി യിൽ ജോൺ വെയിൽസിന്റെയും (1715-1773) അദ്ദേഹത്തിന്റെ ഭാര്യ മാർത്ത എപ്പ്സിന്റെയും (1712-1748) മകളായിട്ടാണ്. അവരുടെ ഏകസന്താനമായിരുന്ന മാർത്ത. ജോൺ വെയിൽസ് ഒരു അഭിഭാഷകൻ, ബ്രിസ്റ്റോൾ കേന്ദ്രമായി പ്രവർത്തിച്ചിരുന്നഫെറെൽ & ജോൺസ് കമ്പനിയുടെ വ്യവസായ ദല്ലാൾ, അടിമ വ്യവസായി എന്നീ നിലകളിൽ പ്രവർത്തിച്ചിരുന്നു. അതോടൊപ്പം അദ്ദേഹം ഒരു സമ്പന്നനായ തോട്ടമുടമസ്ഥനുമായിരുന്നു. ഇംഗ്ലണ്ടിലെ ലങ്കാസ്റ്ററിലാണ് ജോൺ വെയിൽസ് ജനിച്ചത്. 1734 ൽ തന്റെ പത്തൊമ്പതാമത്തെ വയസിൽ കുടുംബത്തെ ഇംഗ്ലണ്ടിലുപേക്ഷിച്ച് ഏകനായി വിർജീനിയയിലേയ്ക്കു കുടിയേറി. മാർത്ത വെയിൽസിന്റെ മാതാവ് മാർത്താ എപ്പ്സ്, ഫ്രാൻസിസ് എപ്പ്സിന്റെയും ബർമുഡ ഹൻഡ്രടിന്റെയും പുത്രിയായിരുന്നു. മാർത്ത വെയിൽസിന് 6 വയസു പ്രായമുള്ളപ്പോൾ അമ്മയായ മാർത്താ എപ്പ്സ് മരണമടഞ്ഞു. മാർത്താ  എപ്പ്സ് വെയിൽസിന്റെ വിദ്യാഭ്യാസത്തെക്കുറിച്ചോ ബാല്യകാലത്തെക്കുറിച്ചോ യാതൊരു രേഖകളും നിലവിലില്ല. അപര്യാപ്തമായ ഏതാനും രേഖകളിൽ അവർ നല്ലൊരു എഴുത്തുകാരിയായിരുന്നുവെന്നു കാണുന്നു. ജോൺ വെയിൽസിനെ വിവാഹം കഴിക്കുന്ന കാലത്ത് അവർ ഒരു വിധവയായിരുന്നു. മാർത്ത എപ്പ്സിന്റെ സ്വത്തിന്റെ ഭാഗമായി വിവാഹസമയത്ത് അവർ, സ്വകാര്യ അടിമകളായ സൂസന്ന എന്ന ആഫ്രിക്കൻ സ്ത്രീയെയും അവരുടെ മിശ്രജാതിയിലുള്ള മകൾ എലിസബത്ത് ഹെമിംഗ്സിനെയും (ബെറ്റി) ഒപ്പം കൊണ്ടുവന്നിരുന്നു. ജോൺ വെയിൽസിന്റെയും മാർത്ത എപ്പ്സിന്റെയും വിവാഹ ഉടമ്പടിയിൽ, സൂസന്നയും ബെറ്റിയും, മാർത്ത എപ്പ്സിന്റെയും അവരുടെ അനന്തരാവകാശികളുടെയും മാത്രം സ്വത്തായി തുടരുമെന്ന് രേഖപ്പെടുത്തിയിരുന്നു. ഉടമ്പടിയനുസരിച്ച്, അനന്തരാവകാശികളില്ലാതെ വന്നാൽ അവരെ തിരിച്ച് എപ്പ്സ് കുടുബത്തിലേയ്ക്കു തിരിച്ചയകക്കുയും ചെയ്യണമായിരുന്നു. അങ്ങനെ ബെറ്റി ഹെർമിംഗ്സും 10 കുട്ടികളും ആത്യന്തികമായി അനന്തരാവകാശമായി മാർത്ത എപ്പ്സിന്റെ മകളായ മാർത്ത വെയിൽസിനും അവരുടെ ഭർത്താവായ തോമസ് ജഫേർസണുമാണ് ലഭിച്ചത്.
ഭാര്യയുടെ മരണശേഷം ജോൺ വെയിൽസ്, ജയിംസ് നദീ തീരത്തെ പട്ടണമായ മാൽവേണ് ഹില്ലിലെ, മേരി കോക്കെയെ വിവാഹം കഴിച്ചു. ഈ ബന്ധത്തിൽ സാറ, എലിസബത്ത്, ടബിത, ആൻ എന്നിങ്ങനെ നാലു കുട്ടികളുണ്ടായിരുന്നു. സാറ കുട്ടിയായിരിക്കുമ്പോൾ മരണമടഞ്ഞിരുന്നു. ടബിതയും ആനും സ്കിപ്‍വിത്ത് സഹോദരന്മാരിലെ റോബർട്ട്, ഹെൻഡ്രി എന്നിവരെ യഥാക്രമം വിവാഹം കഴിച്ചു. ടബിത സ്കിപ്‍വിത്ത് ആദ്യകുട്ടിയുടെ ജനനത്തോടെ മരണമടഞ്ഞു. ആൻ സ്കിപ്പ്‍വിത്ത് (ജഫേർസന്റെ കുട്ടികളും പേരക്കുട്ടികളും “ആന്റി സ്കിപ്പ്‍വിത്ത് “എന്ന് അഭിസംബോധന ചെയ്തിരുന്നു) 1798 ലാണ് മരണമടഞ്ഞത്. എലിസബത്ത് മാർത്തയുടെ കസിനായ ഫ്രാൻസിസ് എപ്പ്സിനെ വിവാഹം കഴിക്കുകയും അവർക്ക് ജോൺ വെയിൽസ് എപ്പ്സ് എന്ന പുത്രൻ ജനിക്കുകയും ചെയ്തിരുന്നു. ഇദ്ദേഹം പിന്നീട് അർദ്ധ കസിനായ മെരി വെയിൽസ് ജാഫേർസണെ (മരിയ) വിവാഹം കഴിച്ചു. മേരി കോക്കെയുടെ മരണശേഷം, ജോൺ വെയിൽസ് അടുത്ത വിവാഹം കഴിച്ചു. ഇത്തവണ, മാർത്ത വെയിൽസിന്റെ ആദ്യഭർത്താവായിരുന്ന ബതേർസ്റ്റ് സ്കെലിറ്റന്റെ സഹോരൻ റൂബൻ സ്കെലിറ്റന്റെ വിധവയായ എലിസബത്ത് ലോമക്സ് സ്കെലിറ്റനെയായിരുന്നു. അവർക്കു കുട്ടികൾ ഇല്ലായിരുന്നു. എലിസബത്ത് ലോമക്സ് വെയിൽസ് 1761 ഫെബ്രുവരി 10 ന്, വിവാഹത്തിന് ഏകദേശം ഒരു വർഷം കഴിഞ്ഞപ്പോൾ മരണമടഞ്ഞു.
വിവാഹം, കുടുംബം എന്നിവ
1766 നവംബർ 20 ന് പതിനെട്ടാമത്തെ വയസിലായിരുന്നു  മാർത്ത വെയിൽസിൻറെ ആദ്യം വിവാഹം. വിർജീനിയയിലെ ഒരു അഭിഭാഷകനായ ബതേർസ്റ്റ് സ്കെലിറ്റൻ (ജനനം 1744) ആയിരുന്നു വരൻ. 1767 നവംബർ 7 ന് പുത്രനായ ജോൺ ജനിച്ചു. പെട്ടെന്നുള്ള ജ്വരബാധയാൽ വിർജീനിയയിലെ വില്ല്യംസ്‍ബർഗ്ഗിൽവച്ച്  ബതേർസ്റ്റ് മരണമടഞ്ഞു. പുത്രനായ ജോണും 1771 ജൂൺ 10 ന് പെട്ടെന്നുണ്ടായ അസുഖത്താൽ മരണമടഞ്ഞു.
ഏകദേശം 1768 ലാണ് മാർത്ത വെയിൽസ് തോമസ് ജഫേർസണെ വിർജീനിയയിലെ വില്ല്യംസ്ബർഗ്ഗിൽവച്ച് കണ്ടുമുട്ടുന്നത്. അവർ തമ്മിൽ മൂന്നാം തലമുറയിലെ കസിൻസുമായിരുന്നു. 1772 ജനുവരി 1 നു നടന്ന വിവാഹത്തിനുശേഷം മാർത്തയുടെ പിതാവിൻറെ ഉടമസ്ഥതയിലുള്ളതും ചാൾസി സിറ്റി കൌണ്ടിയിൽ സ്ഥിതി ചെയ്യുന്ന വനമേഖലയിലെ തോട്ടത്തിൽ അവർ രണ്ടാഴ്ച താമസിച്ചു. പിന്നീട് രണ്ടുകുതിരകൾ വലിക്കുന്ന വണ്ടിയിൽ മോണ്ടിസെല്ലോയിലേയ്ക്കു തിരിച്ചു. ജഫേർസന്റെ പിയെഡ്മോണ്ടിലുള്ള തോട്ടം അവിടയായിരുന്നു. അവരുടെ 100 മൈൽ നീളമുള്ള യാത്ര വെർജീനിയയിലെ ഏറ്റവും മോശമായ മഞ്ഞുവീഴ്ചയുടെ കാലത്തായിരുന്നു. ഉദ്ദിഷ്‌ടസ്ഥാനത്തിന് 8 മൈൽ അകലെ വച്ച് സഞ്ചരിച്ചിരുന്ന വാഹനത്തിന്റെ ചക്രങ്ങൾ ചെളിയിൽ പുതഞ്ഞു. വണ്ടി ഉപേക്ഷിച്ച് പിന്നീട് കുതിരപ്പുറത്തു സവാരി ചെയ്തു. മോണ്ടിസെല്ലോയിൽ രാത്രി വൈകി എത്തുകയും അടിമകൾ തീ കൂട്ടി തണുപ്പിനെ അകറ്റി. ദമ്പദകിളുടെ “ഹണമൂൺ കോട്ടേജ് “ ഏകദേശം 20 അടി സമചതുരത്തിലുള്ള ഇഷ്ടികകൊണ്ടുള്ള കെട്ടിടമായിരുന്നു. പിന്നീട് ഇത് നോർത്ത് പവിലിയൻ എന്നറിയപ്പെട്ടു. മോണ്ടിസെല്ലോയിൽ പ്രധാന ഭവനം പണിയുന്നതു വരെ ഇതായിരുന്നു അവരുടെ വീട്. അവർക്ക് 6 കുട്ടികൾ ജനിച്ചുവെങ്കിലും രണ്ടു പെൺകുട്ടികൾ മാത്രമേ കൌമാരം പിന്നിട്ടുള്ളൂ. മൂത്ത കുട്ടിയായ മാർത്ത മാത്രമേ 26 വയസു കടക്കുന്നുള്ളൂ.
·        മാർത്ത “പാറ്റ്സി” ജഫേർസൺ (1772–1836)
·        ജെയിൻ റാൻഡോൾഫ് ജഫേർസൺ (1774–1775)
·        പീറ്റർ ജഫേർസൺ  (1777), - 17 ദിവസം ജീവിച്ചു.
·        മേരി “പോളി” ജഫേർസൺ (1778–1804)
·        ലൂസി എലിസബത്ത് ജഫേർസൺ (1782–1784)
വെറോണിക്ക സിമോഗൺ
ജീവിതം
1962 -ൽ വേവക്കിലാണ് സിമോഗൺ ജനിച്ചത്. വൈമാനിക സർട്ടിഫിക്കറ്റ് നേടിയ അവർ ആറു വർഷം വൈമാനിക രംഗത്ത് പ്രവർത്തിച്ച് തന്റെ ഗ്രാമമായ ഉറിപ്പിൽ തിരിച്ചെത്തി തന്റെ തദ്ദേശസമൂഹത്തിന്റെ ഉന്നമനത്തിനായി പ്രവർത്തിച്ചു. സ്ത്രീകൾക്കെതിരെയുള്ള അക്രമങ്ങൾക്കെതിരെ പോരാടി.
2017 -ൽ വേറോണിക്കയ്ക്ക് അന്താരാഷ്ട്ര സുധീരവനിതാപുരസ്കാരം ലഭിച്ചു.
അവലംബം
വർഗ്ഗം:ധീരതയ്ക്കുള്ള അന്താരാഷ്ട്ര വനിതാ പുരസ്കാരം ലഭിച്ചവർ വർഗ്ഗം:1962-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പ്രിൻസ് ഹാറ്റ് അണ്ടർ ദി ഗ്രൗണ്ട്
ഒരു പഴയ സ്കാൻഡിനേവിയൻ യക്ഷിക്കഥയുടെ സ്വീഡിഷ് പതിപ്പാണ് പ്രിൻസ് ഹാറ്റ് അണ്ടർ ദി ഗ്രൗണ്ട് (സ്വീഡിഷ്: പ്രിൻസ് ഹാറ്റ് അണ്ടർ ജോർഡൻ). നോർവീജിയൻ പതിപ്പിനെ ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ എന്നും വിളിക്കുന്നു (നോർവീജിയൻ: Østenfor sol og vestenfor måne).
ഗുന്നർ ഒലോഫ് ഹിൽറ്റൻ-കാവലിയസും ജോർജ്ജ് സ്റ്റീഫൻസും ചേർന്ന് സ്മോലാൻഡിലോ ബ്ലെക്കിംഗിലോ ഇത് ശേഖരിക്കുകയും സ്വെൻസ്‌ക ഫോക്‌സാഗോർ ഓച്ച് ആഫ്‌വെന്റൈറിൽ പ്രസിദ്ധീകരിക്കുകയും ചെയ്തു (1:1-2, 1844-49). എറിക് ബെർഗ്മാന്റെ ഓപ്പറ ഡെറ്റ് സ്ജംഗാൻഡെ ട്രേഡറ്റിന്റെ അടിസ്ഥാനമായി ഇത് നിരവധി സന്ദർഭങ്ങളിൽ ചിത്രീകരിച്ചിട്ടുണ്ട്. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 425 എ വകുപ്പിൽ പെടുന്നു.
സംഗ്രഹം
മോശം വാഗ്ദാനത്തിന്റെ പേരിൽ, ഒരു പിതാവ് തന്റെ മകളെ പ്രിൻസ് ഹാറ്റിന് ഭൂമിക്കടിയിൽ നൽകേണ്ടി വരുന്നു. അവൾ അവന്റെ ഭൂഗർഭ വാസസ്ഥലത്ത് ഒറ്റയ്ക്ക് ദിവസങ്ങൾ ചെലവഴിക്കുന്നു, പക്ഷേ രാത്രി വീഴുമ്പോൾ, അവൻ മടങ്ങിവരും, അവൻ എപ്പോഴും ആർദ്രതയും കരുതലും ഉള്ളവനാണ്.
അവന്റെ മുഖം ഒരിക്കലും കാണില്ലെന്ന് അവൾ വാക്ക് കൊടുത്തതാണ് പ്രശ്നം. മൂന്ന് വർഷം കഴിഞ്ഞു. അവൾക്ക് മൂന്ന് കുട്ടികളുണ്ട്. അവൾക്ക് അധികമായി ഏകാന്തതയും സന്തോഷവും കുറഞ്ഞു വരുന്നു. മൂന്ന് വർഷം തുടർച്ചയായി അവൾ അവളുടെ പിതാവിന്റെ കോട്ട സന്ദർശിക്കുന്നു. അവൻ വീണ്ടും വിവാഹം കഴിക്കുമ്പോൾ അവളുടെ രണ്ട് സഹോദരിമാർ വിവാഹിതരാകുന്നു. എന്നിരുന്നാലും, രാജാവിന്റെ പുതിയ ഭാര്യ തന്റെ ഭർത്താവിന്റെ മുഖം കാണണമെന്ന് അവളെ വിശ്വസിപ്പിക്കുന്നു. കാരണം അവൻ ഒരു ട്രോളായിരിക്കാം. മൂന്നാമത്തെ സന്ദർശന വേളയിൽ, അവളുടെ രണ്ടാനമ്മ ഒരു മെഴുക് മെഴുകുതിരി നൽകുന്നു, അത് ഉറങ്ങുന്ന ഭർത്താവിന്റെ മുഖം കാണാനായി അവൾ പിടിക്കുന്നു. അവളുടെ സന്തോഷകരമായ ആശ്ചര്യത്തിന്, അവൾ സുന്ദരിയായ ഒരു ചെറുപ്പക്കാരനെ കാണുന്നു, പക്ഷേ ഒരു തുള്ളി മെഴുക് അവന്റെ നെഞ്ചിലേക്ക് വീഴുന്നു. അവൻ ഭയന്ന് എഴുന്നേറ്റു. പക്ഷേ ഇപ്പോൾ അവൻ അന്ധനാണ്. താമസസ്ഥലം തവളകളുടെയും പാമ്പുകളുടെയും പൊത്ത്‌ ആയി മാറിയിരിക്കുന്നു.
രാജാവ് ശബ്‌ദവുമായി ഒരു കരാർ ഉണ്ടാക്കുന്നു: അയാൾക്ക് ഇലകൾ എടുക്കാം, പക്ഷേ മടങ്ങിവരുമ്പോൾ രാജാവിനെ അഭിവാദ്യം ചെയ്യുന്ന ആദ്യ കാര്യം ഹാറ്റ് രാജകുമാരനെ ഏൽപ്പിക്കുമെന്ന് വാഗ്ദാനം ചെയ്യണം. അങ്ങനെ അവൻ ഇലകൾ വീട്ടിലേക്ക് കൊണ്ടുവരുന്നു, ഇളയ മകൾ അവനെ സ്വാഗതം ചെയ്യുന്നു. തന്റെ ധൂർത്ത വാഗ്ദത്തം കാരണം രാജാവിന് തന്റെ മകളെ നിലത്തിനടിയിലുള്ള ഹാറ്റ് രാജകുമാരന് നൽകേണ്ടി വന്നു.
രാജകുമാരി പ്രിൻസ് ഹാറ്റിന്റെ ഗുഹയിലേക്ക് പോയി, അവന്റെ ഭൂഗർഭ വാസസ്ഥലത്ത് ഒറ്റയ്ക്ക് ദിവസങ്ങൾ ചെലവഴിക്കുന്നു, എന്നാൽ രാത്രി വീഴുമ്പോൾ, അവൻ മടങ്ങിവരും, അവൻ എപ്പോഴും ആർദ്രതയും കരുതലും ഉള്ളവനാണ്.
പുറംകണ്ണികൾ
വർഗ്ഗം:നാടോടിക്കഥകൾ
FIH ലോക റാങ്കിങ്
അന്താരാഷ്ട്ര ഹോക്കി ഫെഡറേഷൻ (എഫ്ഐഎച്ച്), ഫീൽഡ് ഹോക്കി കാര്യനിർവ്വഹണ ബോർഡിന്റെ അംഗങ്ങളുടെ ഗെയിം ഫലങ്ങൾ അടിസ്ഥാനമാക്കിയുള്ള പുരുഷ- വനിതാ ഫീൽഡ് ഹോക്കി ടീമുകൾക്കായുള്ള റാങ്കിങ് സംവിധാനം ആണ് FIH ലോക റാങ്കിങ്. 2003 ഒക്ടോബറിൽ റാങ്കിങ് ആരംഭിച്ചു.
റാങ്കിംഗുകളുടെ ഉപയോഗങ്ങൾ
ഓരോ ടൂർണമെന്റിലെയും കുളങ്ങൾ വരക്കുമ്പോൾ ഉറപ്പിക്കുന്നതിനെക്കുറിച്ചുള്ള ആക്ഷേപങ്ങൾ മറികടക്കാൻ റാങ്കിംഗുകൾ ആരംഭിച്ചു. ഒളിമ്പിക് ഗെയിംസുകളും ലോകകപ്പും പോലുള്ള ടൂർണമെന്റുകളുടെ ക്വാട്ടകളും ഇത് നിർണ്ണയിക്കുന്നു.
കണക്കുകൂട്ടൽ രീതി
കഴിഞ്ഞ നാലു വർഷക്കാലത്തെ യോഗ്യതാ മത്സരങ്ങളും, ടെസ്റ്റ് മത്സരങ്ങളും ഉൾപ്പെടെ, FIH അംഗീകരിച്ച എല്ലാ റാങ്കിങ് പോയിന്റുകൾ കണക്കുകൂട്ടലിൽ ഉൾപ്പെടുത്തിയിരിക്കുന്നു. എന്നിരുന്നാലും, ചുവടെ പട്ടികപ്പെടുത്തിയിരിക്കുന്ന പ്രകാരം, FIH സജ്ജമാക്കിയ ശതമാനത്തിൻറെ അടിസ്ഥാനത്തിൽ മുമ്പുള്ള ഫലങ്ങൾ തളളിക്കളയുന്നു. കോണ്ടിനെന്റൽ ചാമ്പ്യൻഷിപ്പുകൾ
കോണ്ടിനെന്റൽ ടൂർണമെന്റിനായി ആകെ അനുവദിച്ച പോയിൻറുകൾ FIH 	ക്രമീകരിക്കുന്നു. എന്നിരുന്നാലും, പ്രാദേശിക ഫീൽഡ് ഹോക്കി സ്റ്റാൻഡേർഡിന് ശതമാനത്തിൻറെ അടിസ്ഥാനത്തിൽ വ്യത്യാസം കാണുന്നു. നിലവിൽ, യൂറോപ്പിനു മാത്രമേ 100% പോയിൻറുകളുടെ മുഴുവൻ അലോക്കേഷനും അനുവദിച്ചിട്ടുള്ളൂ. മറ്റുള്ളവർക്ക് നിരവധി ഫിനിഷിങിൽ കടക്കുന്നവർക്കുമാത്രമേ അലോക്കേഷൻറെ മുഴുവൻ പോയിൻറുകളും ലഭിക്കുകയുള്ളൂ. പുരുഷന്മാരുടെ അല്ലെങ്കിൽ വനിതാ ടൂർണമെന്റിൽ അലോക്കേഷനിൽ മുഴുവൻ പോയിന്റുകൾ അനുവദിക്കാത്ത ഏക ഭൂഖണ്ഡം ആഫ്രിക്ക ആണ്.
ബാഹ്യ ലിങ്കുകൾ
വർഗ്ഗം:അന്താരാഷ്ട്ര ഹോക്കി ഫെഡറേഷൻ
സെൽഷ്യസ്
താപത്തിന്റെ ഏകകമാണ് സെൽഷ്യസ്. സ്വീഡിഷ് ജ്യോതിശാസ്ത്രജ്ഞൻ അന്റെഴ്സ് സെൽഷ്യസ്ന്റെ പേരിൽ നിന്നാണ് ഈ ഏകകത്തിന്റെ പേരുത്ഭവിച്ചത്‌. ഒരു ഡിഗ്രീ സെൽഷ്യസ്(°C) എന്നാൽ താപമാപിനിയിലെ അളവുകളിലുള്ള അന്തരവും താപനിലയുടെ മൂല്യവുമാണ്. 1948 വരെ ഈ ഏകകം സെന്റിഗ്രേഡ് എന്നാണ് അറിയപ്പെട്ടിരുന്നത്. )
വനവന്മഹാദേവി
തമിഴ്നാട്ടിലെ നാഗപട്ടണത്ത് സ്ഥിതി ചെയ്യുന്ന ഒരു ഗ്രാമമാണ് വനവന്മഹാദേവി. ഇവിടത്തെ ജനസംഖ്യ 5120 ആണ്. കൃഷിയും മത്സ്യബന്ധനവുമാണ് ഇതിന്റെ പ്രധാന പ്രവർത്തനങ്ങൾ. രാജരാജ ചോളന്റെ അമ്മയുടെ പേരിൽ നിന്നാണ് ഈ ഗ്രാമത്തിന് ഈ പേര് ലഭിച്ചത്. ഈ സ്മരണയിൽ പ്രശസ്ത കവി കലാമേഗ പുലവർ ഈ ഗ്രാമത്തിന് പേരു നൽകുകയായിരുന്നു.
സെൽഷ്യസ്
ശുദ്ധജലം 0(പൂജ്യം) ഡിഗ്രീ സെൽഷ്യസ് താപനിലയിൽ മഞ്ഞുകട്ടയായും 100 ഡിഗ്രീ സെൽഷ്യസ് താപനിലയിൽ നീരാവിയായും മാറുന്നു.
അവലംബം
വർഗ്ഗം:താപനിലയുടെ ഏകകങ്ങൾ
വനവന്മഹാദേവി
അവലംബം
വർഗ്ഗം:തമിഴ്‌നാട്ടിലെ ഗ്രാമങ്ങൾ
അമാപാ
അമാപാ ബ്രസീലിന്റെ വടക്കൻ മേഖലയിൽ സ്ഥിതിചെയ്യുന്ന ഒരു സംസ്ഥാനമാണ്. ഇത് ബ്രസീലിലെ ഏറ്റവും കുറഞ്ഞ ജനസംഖ്യയുള്ള രണ്ടാമത്തെ സംസ്ഥാനവും വിസ്തീർണ്ണമനുസരിച്ച് പതിനെട്ടാമത്തെ വലിയ സംസ്ഥാനവുമാണ്. രാജ്യത്തിന്റെ വിദൂര വടക്കൻ ഭാഗത്ത് സ്ഥിതിചെയ്യുന്ന അമാപയുടെ വടക്കുഭാഗത്ത് ഫ്രഞ്ച് ഗയാന, കിഴക്ക് അറ്റ്ലാന്റിക് മഹാസമുദ്രം, തെക്കും പടിഞ്ഞാറും പാര, വടക്കുപടിഞ്ഞാറ് സുരിനാം എന്നിവയാണ് ഘടികാരദിശയിൽ ഇതിന്റെ അതിരുകൾ. സംസ്ഥാന തലസ്ഥാനവും ഏറ്റവും വലിയ നഗരവും മകാപയാണ്.
കൊളോണിയൽ കാലഘട്ടത്തിൽ ഈ പ്രദേശത്തെ പോർച്ചുഗീസ് ഗയാന എന്ന് വിളിക്കുകയും പോർച്ചുഗലിന്റെ ബ്രസീൽ സംസ്ഥാനത്തിന്റെ ഭാഗമായിരുന്നു. പിന്നീട് ഈ പ്രദേശം മറ്റ് ഗയാനകളിൽ നിന്ന് വേർതിരിക്കപ്പെട്ടു. ഒരു കാലത്ത് പാരയുടെ ഭാഗമായിരുന്ന അമാപ പിന്നീട് 1943 ൽ ഒരു പ്രത്യേക പ്രദേശവും 1990 ൽ ഒരു സംസ്ഥാനവുമായി മാറി.
ചരിത്രം
1637 മുതൽ 1654 വരെയുള്ള കൊളോണിയൽ കാലഘട്ടത്തിൽ അമാപ പ്രദേശം പാരയുടെ ക്യാപ്റ്റൻസി ഓഫ് പാരയിൽ ലയിപ്പിക്കുകയും ക്യാപ്റ്റൻസി ഓഫ് കാബോ ഡി നോർട്ടെ എന്നറിയപ്പെടുകയും ചെയ്തു. പതിനാറാം നൂറ്റാണ്ടിൽ ഏകദേശം 7 ദശലക്ഷം ആളുകൾ താമസിച്ചിരുന്ന അമാപ മേഖലയിൽ ബ്രസീലിലെ മറ്റേതൊരു പ്രദേശത്തുള്ളതിനേക്കാളും ഏറ്റവും ഉയർന്ന ജനസംഖ്യയുണ്ടായിരുന്നു. കൊളോണിയൽ കാലഘട്ടത്തിന്റെ തുടക്കത്തിൽ, തടി, റെസിൻ, അന്നാറ്റോ, സസ്യ എണ്ണകൾ, ഉപ്പിട്ട മത്സ്യം എന്നിവയുടെ സമൃദ്ധമായ ഉറവിടമായിരുന്നു അമാപാ പ്രദേശത്തുനിന്ന് ഇവയെല്ലാം യൂറോപ്പിലേക്ക് കയറ്റുമതി ചെയ്യപ്പെട്ടിരുന്നു. ഈ കാലഘട്ടത്തിൽ ഫ്രഞ്ചുകാർ ഇവിടെ കരിമ്പിൻ തോട്ടങ്ങൾ സ്ഥാപിച്ചു.
ഇവിടെ ധാതു നിക്ഷേപങ്ങൾ കണ്ടെത്തിയതോടെ അമാപാ പ്രദേശം ഇംഗ്ലീഷുകാരുടേയും ഡച്ചുകാരുടേയും ആക്രമണത്തിനിരയാകുകയും ഒടുവിൽ പോർച്ചുഗീസുകാർ അവരെ ഇവിടെിന്നു പിന്തിരിപ്പിക്കുകയും ചെയ്തു. 1713 ലെ ഉട്രെച്റ്റ് ഉടമ്പടി ബ്രസീൽ കോളനിയും ഫ്രഞ്ച് ഗയാനയും തമ്മിലുള്ള അതിരുകൾ നിർണ്ണയിച്ചെങ്കിലും ഇവ ഫ്രഞ്ചുകാർ മാനിച്ചില്ല. ഈ പ്രദേശത്തെ പോർച്ചുഗീസ് ശക്തിയുടെ താവളമായി ഇന്നത്തെ മക്കാപായിലെ സാവോ ജോസ് ഡി മകാപയിൽ ഒരു കോട്ട നിർമ്മിക്കപ്പെട്ടു. പതിനെട്ടാം നൂറ്റാണ്ടിൽ ഫ്രാൻസ് ഈ പ്രദേശത്തിന്റെ നിയന്ത്രണം തിരിച്ചുപിടിച്ചു. ഈ അന്താരാഷ്ട്ര തർക്കം 1900 വരെ തുടർന്നിരുന്നു.
പത്തൊൻപതാം നൂറ്റാണ്ടിൽ ഈ പ്രദേശത്തെ സ്വർണ്ണത്തിന്റെ കണ്ടെത്തലും അന്താരാഷ്ട്ര വിപണിയിൽ റബ്ബറിന്റെ മൂല്യവും വർദ്ധിച്ചതോടെ, അമാപായിൽ പുറത്തുനിന്നുള്ള ജനസംഖ്യ വർദ്ധിക്കുകയും ഫ്രാൻസുമായുള്ള പ്രാദേശിക തർക്കം ഒരു പ്രതിസന്ധിഘട്ടത്തിലെത്തുകയും ചെയ്തു. ഫ്രഞ്ച് കുടിയേറ്റക്കാർ കൌനാനി സംസ്ഥാനം സ്ഥാപിച്ചു (1886-1891). എന്നിരുന്നാലും സ്വർണ്ണത്തിനുവേണ്ടിയുള്ള തിരക്ക് ബ്രസീലിയൻ താൽപ്പര്യങ്ങളെ സ്വാധീനിക്കുകയും അവർ പ്രദേശത്തിന്റെ നിയന്ത്രണം നേടിയതോടെ, ഇത് ഫ്രഞ്ചുകാരുമായി ഏറ്റുമുട്ടലിന് കാരണമായിത്തീരുകയും ചെയ്തു. തർക്കം മാദ്ധ്യസ്ഥതയ്ക്കു വിടുകയും 1900 ഡിസംബർ 1 ന് ജനീവ മാദ്ധ്യസ്ഥ കമ്മീഷൻ ഈ പ്രദേശം ബ്രസീലിനു വിട്ടുകൊടുക്കുകയും ചെയ്തു. അരഗ്വാരി എന്ന സംയുക്ത നാമത്തിൽ (അതേ പേര് നദിക്കും നാമകരണം ചെയ്തിരിക്കുന്നു) പാരാ സംസ്ഥാനത്തിൽ ഇത് ഉൾപ്പെടുത്തി. 1943 ൽ ഇത് അമാപായുടെ ഫെഡറൽ പ്രദേശമായി മാറി.
1945 ൽ സെറ ഡോ നാവിയോയിൽ സമ്പന്നമായ മാംഗനീസ് നിക്ഷേപം കണ്ടെത്തിയത് പ്രാദേശിക സമ്പദ്‌വ്യവസ്ഥയിൽ ഒരു വിപ്ലവം സൃഷ്ടിച്ചു. സംസ്ഥാനത്തെ ഏറ്റവും വലിയ വരുമാന മാർഗ്ഗമായി മാംഗനീസ് നിലനിൽക്കുന്നു. പുതിയ ബ്രസീലിയൻ ഭരണഘടന പ്രഖ്യാപിക്കുന്ന 1988 ഒക്ടോബർ 5 വരെ അമാപാ സംസ്ഥാന പദവി നേടിയിരുന്നില്ല.
അവലംബം
വർഗ്ഗം:ബ്രസീലിലെ പ്രവിശ്യകൾ
ബടൂരെ
പാകം ചെയ്യുന്ന വിധം
1.മുക്കാൽ കപ്പ് ചെറു ചൂടു വെള്ളത്തിൽ 2 ടീസ്പൂൺ യീസ്റ്റും ഒരു ടീസ്പൂൺ പഞ്ചസാരയും ചേർത്ത് 10 മിനിട്ട് വയ്ക്കുക.
2.ഗോതമ്പ്,മൈദ ,റവ,ഉപ്പ് എന്നിവ പാത്രത്തിലെടുത്ത് അതിലേയ്ക്ക് റീഫൈൻഡ് ഓയിൽ തൈരു, പൊങ്ങിവന്ന യീസ്റ്റ് ഇവ ചേർത്ത് മയമുള്ള മാവ് തയ്യാറാക്കി വയ്ക്കുക.ഈ മാവ് നനഞ്ഞതുണുകൊണ്ട് ഒരു മണിക്കൂർ മൂടി വെയ്ക്കണം.
4.ഇത് ഓരോന്നും മൈദ മാവിൽ മുക്കി നേരിയ കനത്തിൽ പരത്തുക. (5 ഇഞ്ച്ഡയമീറ്റർ) പിന്നീട്ചൂടായ എണ്ണയിലേയ്ക്ക് ഇട്ട ശേഷം തവികൊണ്ട് അമർത്തിപ്പിടിച്ചാൽ പഫ് ചെയ്ത് കിട്ടും. വീണ്ടും മറിച്ചിട്ട ശേഷം കോരി എടുക്കുക.
ഗ്ലാൻഡുലാരിയ പുൽചെല്ല
തെക്കേ അമേരിക്കൻ മോക്ക് വെർവെയ്ൻ എന്നറിയപ്പെടുന്ന വെർബനേസി കുടുംബത്തിലെ ഒരു സപുഷ്പിസസ്യമാണ് ഗ്ലാൻഡുലാരിയ പുൽചെല്ല. ഇത് ബ്രസീൽ, അർജന്റീന, ഉറുഗ്വേ എന്നിവിടങ്ങളിൽ നിന്നുള്ളതാണ്, കൂടാതെ പരദേശി സ്പീഷീസുകളായും വഴിയോരങ്ങളിലെ കളയായും ഇത് കാണപ്പെടുന്നു. ഏകവർഷിയായോ ബഹുവർഷ കുറ്റിച്ചെടിയായോ ഇവ കാണപ്പെടുന്നുണ്ട്.
പുറം കണ്ണികൾ
വർഗ്ഗം:വെർബനേസി
ബെൽച്ചർ ദ്വീപുകൾ
ബെൽച്ചർ ദ്വീപുകൾ ([Inuit]: Sanikiluaq) ഹഡ്സൺ ഉൾക്കടലിന്റെ തെക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു ദ്വീപസമൂഹമാണ്. ബെൽച്ചർ ദ്വീപുകൾ ഏകദേശം 3,000 ചതുരശ്ര കിലോമീറ്റർ (1,160 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്നു. ഭരണപരമായി, ഈ ദ്വീപുകൾ കാനഡയിലെ നുനാവട് പ്രദേശത്തെ ക്വിക്കിഖ്ട്ടാലുക് മേഖലയിൽ ഉൾപ്പെട്ടിരിക്കുന്നു. സാനിക്കില്വാക്ക് എന്ന കുഗ്രാമം (ദ്വീപസമൂഹത്തിലെ ജനങ്ങളിൽ ഭൂരിഭാഗവും വസിക്കുന്നത് ഇവിടെയാണ്) നുനാവടിന്റെ ഏറ്റവും തെക്കുഭാഗത്തായി ഫ്ലാഹെർട്ടി ദ്വീപിന്റെ വടക്കൻ തീരത്തായി സ്ഥിതിചെയ്യുന്നു.
ഫ്ലാഹെർട്ടി ദ്വീപിനു സമാന്തരമായി സ്ഥിതിചെയ്യുന്ന മറ്റ് വലിയ ദ്വീപുകൾ കുഗോങ് ദ്വീപ്, ടുക്കരാക് ദ്വീപ്, ഇന്നെറ്റാല്ലിങ് ദ്വീപ് എന്നിവയാണ്. 1,500 ദ്വീപുകൾ ഉൾപ്പെടുന്ന ഈ ദ്വീപസമൂഹത്തിലെ മറ്റു പ്രധാന ദ്വീപുകളിൽ മൂർ ദ്വീപ്, വീഗാന്റ് ദ്വീപ്, സ്പ്ലിറ്റ് ദ്വീപ്, സ്നേപ്പ് ദ്വീപ്, മാവർ ദ്വീപ് എന്നിവയും ദ്വീപ സമൂഹങ്ങളായ സ്ലീപ്പർ ദ്വീപുകൾ, കിംഗ് ജോർജ് ദ്വീപുകൾ, ബേക്കർ ഡസൻ ദ്വീപുകൾ എന്നിവയും ഉൾപ്പെടുന്നു.
ചരിത്രം
1914 ന് മുമ്പ്, ഇംഗ്ലീഷ് സംസാരിക്കുന്ന ഭൂപട നിർമ്മാതാക്കൾക്ക് ബെൽച്ചർ ദ്വീപുകളെക്കുറിച്ചുള്ള അറിവ് വളരെ പരിമിതമായിരുന്നതിനാൽ അവർ ഭൂപടങ്ങളിൽ ദ്വീപുകളെ അവയുടെ യഥാർത്ഥ വ്യാപ്തിയെക്കാൾ ഏറെ ചെറുതായി പൊട്ടുകൾ പോലെ കാണിച്ചു. ആ വർഷം ജോർജ്ജ് വീറ്റാൽതക് വരച്ച ഒരു ഭൂപടം റോബർട്ട് ഫ്ലാഹെർട്ടിയുടെ കൈകളിലെത്തിയതോടെ ഭൂപട രചയിതാക്കൾ ദ്വീപുകളെ കൂടുതൽ വ്യക്തതയോടെ സൂചിപ്പിച്ചു തുടങ്ങി. റോയൽ നേവി അഡ്മിറലായിരുന്ന സർ എഡ്വേർഡ് ബെൽച്ചറിന്റെ (1799-1877) പേരിലാണ് ദ്വീപുകൾ അറിയപ്പെടുന്നത്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ബ്രസീലിയ
ബ്രസീലിന്റെ തലസ്ഥാനവും ബ്രസീലിലെ ഏറ്റവും വലിയ നാലാമത്തെ നഗരവുമാണ് ബ്രസീലിയ (Brasília; പോർചുഗീസ് ഉച്ചാരണം: [bɾaˈziʎɐ]). ലാറ്റിനമേരിക്കയിലെ ഒരു ആധുനിക ആസൂത്രിത നഗരമാണ് ബ്രസീലിയ. ബ്രസീലിയൻ ഹൈലാൻഡുകളിലാണ് ഈ നഗരം വ്യാപിച്ചിരിക്കുന്നത്. 2008ലെ IGBE കണക്കുപ്രകാരം 2,562,963 ആളുകൾ ബ്രസീലിയ നഗരത്തിൽ താമസിക്കുന്നു. ദേശീയ തലസ്ഥാന പ്രദേശമായതിനാൽ ബ്രസിലിയൻ ഗവൺമെന്റിന്റെ ആസ്ഥാനവും ഇവിടെതന്നെയാണ്. നിരവധി ബ്രസീലിയൻ കമ്പനികളുടേയും ആസ്ഥാന നഗരമാണ് ബ്രസീലിയ.
1956-ലാണ് ബ്രസീലിയ നഗരം ആസൂത്രണം ചെയ്യുന്നത്. ലൂസ്സിയോ കോസ്ത എന്ന് നഗരാസൂത്രകനും, പ്രശസ്ത വാസ്തുശില്പി ഓസ്കാർ നീമെർ, ലാൻഡ്സ്കേപ് ആർക്കിടെക്റ്റ് റോബെറ്ടോ ബേൾ മാക്സ് എന്നിവരായിരുന്നു ഈ നഗരത്തിന്റെ പ്രധാന ആസൂത്രകർ. ബ്രസീലിയയിലെ വാസ്തു തികവിനെ പരിഗണിച്ച് യുനെസ്കോ ഈ നഗരത്തിന് ലോക പൈതൃകപദവി നൽകിയിട്ടുണ്ട്.
"ഫെഡറൽ കാപ്പിറ്റൽ" എന്നാണ് ബ്രസീലിയ പൊതുവെ അറിയപ്പെടുന്നത്.
ചരിത്രം
1763 മുതൽ 1960 വരെ റിയോ ഡി ജെനീറോയ്ക്കായിരുന്നു ബ്രസീലിന്റെ തലസ്ഥാന പദവി. ഇതേസമയം പ്രകൃതിവിഭവങ്ങളാൽ സമ്പന്നമായിരുന്നത് ബ്രസീലിലെ തെക്ക് - കിഴക്കൻ പ്രദേശങ്ങളായിരുന്നു. ബ്രസീലിന്റെ ആദ്യത്തെ റിപ്പബ്ബ്ലിക്കൻ ഭരണഘടനയുടെ നിർദ്ദേശപ്രകാരമാണ് രാജ്യതലസ്ഥാനം രാജ്യത്തിന്റെ മധ്യഭാഗത്തേക്ക് മാറ്റാൻ തീരുമാനിച്ചത്. പെഡ്രോ ഒന്നാമൻ രാജാവിന്റെ ഉപദേശകനായിരുന്ന ജോസ് ബോണിഫസിയൊയാണ് ആദ്യമായി നിർദ്ദിഷ്ട ബ്രസീലിയൻ നഗരത്തിനായുള്ള രൂപരേഖ ബ്രസീൽ ജനറൽ അസംബ്ലിക്ക് മുൻപാകെ സമർപ്പിച്ചത്. എന്നാൽ ഇതിന് അംഗീകാരം പ്രാപ്തമായില്ല.
1956മുതൽ 1961 വരെ ബ്രസീലിന്റെ പ്രസിഡന്റായിരുന്ന ജുസെലിനൊ കുബിഷെക്(Juscelino Kubitschek) ആണ് ബ്രസീലിയ നഗരത്തിന്റെ നിർമ്മാണത്തിന് ഉത്തരവിറക്കിയത്. ലൂസിയോ കോസ്റ്റയെയാണ് പുതിയ നഗരത്തിന്റെ പ്രധാന നഗരാസൂത്രകനായി തിരഞ്ഞെടുത്തത്. ഓസ്കാർ നീമെൻ എന്ന വിഖ്യാത ബ്രസീലിയൻ വാസ്തുശില്പിയും നഗരനിർമ്മാണത്തിന് സംഭാവനകൾ ചെയ്തു.
കാലാവസ്ഥ
ട്രോപ്പിക്കൽ സവാന കാലാവ്സ്ഥയാണ് ഇവിടെ അനുഭവപ്പെടുന്നത്. അന്തരീക്ഷത്തിലെ ആർദ്രതയുടെ അളവനുസരിച്ച് വ്യത്യസ്ത ഋതുക്കളേയും നിർവചിച്ചിരിക്കുന്നു. ഒന്ന് ആർദ്രമായ കാലവും മറ്റൊന്ന് വരണ്ട കാലാവസ്തയുമാണ് ഇവിടെ പ്രധാനമായും അനുഭവപ്പെടുന്നത്. 20.50C ആണ് ഈ നഗരത്തിലെ ശരാശരി താപനില. സെപ്റ്റംബർ മാസത്തിലാണ് ഇവിടെ ഏറ്റവും ഉയർന്ന ശരാശരി ഊഷ്മാവ് രേഖപ്പെടുത്തുന്നത്. 280C. ഏറ്റവും കുറവ് ജൂലായിലും- ശരാശരി 260C.
സാമ്പത്തികം
വ്യാവസായിക നഗരം എന്നതിലുപരിയായി ബ്രസീലിയ ഒരു ഭരണ കേന്ദ്ര നഗരമാണ്. എങ്കിലും അനവധി വ്യവസായങ്ങൾ ഈ നഗരത്തെ ആശ്രയിച്ച് നടന്നുവരുന്നുണ്ട്. നിർമ്മാണ മേഖലയോടനുബന്ധിച്ചുള്ള വ്യവസായങ്ങൾ, ഭക്ഷ്യസംസ്കരണം, അച്ചടി, വിതരണം, കമ്പ്യൂട്ടർ സോഫ്റ്റ്‌വേർ നിർമ്മാണം തുടങ്ങിയ വ്യവാസായങ്ങളാണ് ബ്രസീലിയയിൽ പ്രധാനമായും ഉള്ളത്. നഗരത്തിന്റെ മൊത്ത ആഭ്യന്തര ഉത്പാദനം കണക്കിലെടുത്താൽ പൊതു ഭരണ മേഖലയുടെ സംഭാവന 54.8%വും, സേവനമേഖലയുടെ 28.7%വും, വ്യവസായങ്ങളുടെ 10.2%വും വാണിജ്യമേഖലയുടെ 6.1%വും കൂടാതെ കൃഷിയധിഷ്ഠിത വ്യവസായങ്ങളുടെ 0.2%വും കൂടിച്ചേർന്നാണ് ഉണ്ടായിരിക്കുന്നത്.
2012-ലെ മെർസെറിന്റെ നഗര റാങ്കിങ് അനുസരിച്ച്, ലോകത്തിൽ ഏറ്റവും ജീവിതചെലവ് ഏറിയ നഗരങ്ങളിൽ 45ആം സ്ഥാനം ബ്രസീലിയയ്ക്കാണ്.2010-ൽ ബ്രസീലിയ 70-ആം സ്ഥാനത്തായിരുന്നു.സാവോ പോളോയും (12മത്), റിയോ ഡി ജെനീറോയുമാണ് (13മത്) ബ്രസീലിയയ്ക്ക് മുൻപിലുള്ള മറ്റ് ബ്രസീലിയൻ നഗരങ്ങൾ.
വിദ്യാഭ്യാസം
ബ്രസീലിയയിലെ ഔദ്യോഗിക ഭാഷയും ഏറ്റവും കൂടുതൽ പേർ ഉപയോഗിക്കുന്നഭാഷയും പോർച്ചുഗീസ് ഭാഷയാണ്. പോർച്ചുഗീസ് ഭാഷയാണ് പ്രധാനമായും പ്രൈമറി ക്ലാസുകളിൽ പഠിപ്പിക്കുന്നത്. കൂടാതെ ഇംഗ്ലീഷും, സ്പാനിഷും പാഠ്യപദ്ധതിയുടെ ഭാഗമായുണ്ട്. ബ്രസീലിയയിൽ രണ്ട് സർവ്വകലാശാലകളും, മൂന്ന് സർവ്വകലാശാലാ കേന്ദ്രങ്ങളും പ്രവർത്തിക്കുന്നു.
അന്താരാഷ്ട്ര വിമാനത്താവളം
ലഘുചിത്രം|left|ബ്രസീലിയ അന്താരാഷ്ട്ര വിമാനത്താവളം
ബ്രസീൽ നഗരത്തിലെ ഒരു പ്രധാന വിമാനത്താവളമാണ് ബ്രസീലിയ പ്രസിഡെന്റെ ജുസെലിനൊ കുബിറ്റ്ഷെക് അന്താരാഷ്ട്ര വിമാനത്താവളം. ബ്രസീലിന്റെ 21-ആമത്തെ പ്രസിഡന്റായ ജുസെലിനൊ കുബിറ്റ്ഷെക് ഡെ ഒലിവെറയുടെ നാമത്തിലാണ് ഈ വിമാനത്താവളം അറിയപ്പെടുന്നത്.
ബ്രസീലിയ അന്താരാഷ്ട്ര വിമാനത്താവളത്തിൽ നിന്നും ആഭ്യന്തര അന്താരാഷ്ട്ര സർവീസുകൾ ലഭ്യമാണ്. ബ്രസീലിലെ ഏറ്റവും തിരക്കേറിയ മൂന്നാമത്തെ വിമാനത്തവളം കൂടിയാണ് ഇത്. 2006-ൽ ഈ വിമാനത്താവളാത്തിൽ പുതിയൊരു റൺ വേയും പണിതീർത്തു. 2007-ൽ 11,119,872 യാത്രികരാണ് ഈവിമാനത്താവളാത്തിൽ എത്തിയത് എന്നാണ് കണക്ക്.
ബ്രസീലിയയുടെ നഗരകേന്ദ്രത്തിൽനിന്നും 11 കിലോ മീറ്റർ(6.8 മൈൽ) അകലെയായാണ് അന്താരാഷ്ട്ര വിമാനത്താവളം സ്ഥിതിചെയ്യുന്നത്. വിമാനത്താവളത്തെയും നഗരകേന്ദ്രത്തേയും ബന്ധിപ്പിച്ചുകൊണ്ട് നിരവധി ബസ്, ടാക്സി സർവീസുകളും നിലവിലുണ്ട്. ലോകത്തിന്റെ മറ്റു പ്രധാനഭാഗങ്ങളിലേക്കുള്ള വിമാനസർവീസുകളും ഇവിടെനിന്നുണ്ട്.
ബ്രസീൽ മെട്രോ
മെട്രോ ഡെ ബ്രസീലിയ എന്നറിയപ്പെടുന്ന ഒരു ഭൂഗർഭ മെട്രോ റെയിലും ബ്രസീലിയയിൽ പ്രവർത്തിക്കുന്നുണ്ട്. 2 ലൈനുകളുള്ള ഈ ശൃംഖലയിൽ ആകെ 24സ്റ്റേഷനുകളാണുള്ളത്. നഗരത്തിന്റെ ഒട്ടുമിക്ക പ്രദേശങ്ങൾക്കും മെട്രോ സേവനം ലഭ്യമാകുന്നു.
അതിവേഗ റെയിൽ
ഗോയിയാസ് സംസ്ഥാനത്തിന്റെ തലസ്ഥാനമായ ഗോയിയാനയെയും ബ്രസീലിയയെയും തമ്മിൽ ബന്ധിപ്പിക്കുന്ന ഒരു അതിവേഗ റെയിൽ വേ വിഭാവനം ചെയ്തിട്ടുണ്ട്. നിർമ്മാണം പൂർത്തിയായാൽ ഇരുനഗരങ്ങളുടേയും വികസനത്തെ ഇത് ത്വരിതപ്പെടുത്തും.
ബ്രസീലിയയിൽ നിന്നുള്ള പ്രശസ്തരായ വ്യക്തികൾ
ഫുട്ബോൾ കളിക്കാരൻ കക്കാ(Kaká) ബ്രസീലിയയുടെ ഉപനഗരമായ ഗാമയിലാണ് ജനിച്ചത്. ഇദ്ദേഹം ബ്രസീൽ ദേശീയ ടീമിനു വേണ്ടിയും റിയൽ മാഡ്രിഡ് ടീമിനു വേണ്ടിയും കളിച്ചു വരുന്നു
അവലംബം
വർഗ്ഗം:ആസൂത്രിതനഗരങ്ങൾ വർഗ്ഗം:ബ്രസീലിലെ പട്ടണങ്ങൾ വർഗ്ഗം:തെക്കേ അമേരിക്കയിലെ നഗരങ്ങൾ വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
ദീപ മാലിക്
2016ലെ പാരലിമ്പിക്‌സിൽ ചരിത്ര നേട്ടം കുറിച്ച ഇന്ത്യൻ കായിക താരമാണ് ദീപ മാലിക്. അംഗപരിമിതരുടെ ഒളിമ്പിക്‌സായ പാരാലിമ്പിക്‌സിൽ ഷോട്ട്പുട്ടിൽ ദീപ വെള്ളിമെഡൽ നേടി. പാരാലിമ്പിക്‌സിൽ മെഡൽ നേടുന്ന ആദ്യ ഇന്ത്യൻ വനിതയാണ് ദീപ. എഫ്-35 വിഭാഗത്തിലാണ് ദീപ മെഡൽ നേടിയത്. ആറു ശ്രമങ്ങലിലായി 4.61 മീറ്റർ കടന്ന ഏറിലൂടെയാണ് വെള്ളിമെഡലിന് അർഹയായത്. നട്ടെല്ലിന് ബാധിച്ച ട്യൂമർ മൂലം അരയ്ക്കു താഴെ തളർന്നു നടക്കാൻ പറ്റാതായി. ട്യൂമർ നീക്കാനായി 31 ശസ്ത്രക്രിയകൾ നടത്തി. ഷോട്ട്പുട്ടിന് പുറമെ ജാവലിൻ ത്രോയിലും നീന്തലിലും, ബൈക്കിങ്ങിലും പങ്കെടുക്കുന്നുണ്ട്.
ജീവിത രേഖ
1970 സെപ്തംബർ 30ന് ഹരിയാനയിലെ സോനിപ്പത്തിൽ ജനിച്ചു. കേണൽ ബികെ നാഗ്പാലിന്റെ മകളും കേണൽ ബിക്രം സിങ്ങിന്റെ ഭാര്യയുമാണ്. ദേവിക, അംബിക എന്നീ രണ്ടു മക്കളുണ്ട്. 2012ൽ അർജുന അവാർഡ് നേടി.
അവലംബം
വർഗ്ഗം:കായികം വർഗ്ഗം:ഇന്ത്യൻ ഷോട്ട് പുട്ട് താരങ്ങൾ വർഗ്ഗം:1970-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:പാരാലിമ്പിക്സ് മെഡൽ ജേതാക്കൾ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
യൂക്കാലിപ്റ്റസ് ഗ്ലോബുലസ്
യൂക്കാലിപ്റ്റസ് ഗ്ലോബുലസ്, ടാസ്മാനിയൻ ബ്ലൂഗം, സൗത്ത് ബ്ലൂ-ഗം അല്ലെങ്കിൽ ബ്ലൂ ഗം എന്നീ പേരുകളിലറിയപ്പെടുന്ന ഇവ ആസ്ട്രേലിയയിൽ വളരെയധികം വളരുന്ന നിത്യഹരിത മരം ആണ്. സാധാരണയായി 30-55 മീറ്ററിൽ (98-180 അടി) ഉയരത്തിലാണ് ഇവ വളരുന്നത്. ടാസ്മാനിയയിലെ ഏറ്റവും ഉയർന്ന നിലവാരമുള്ള സസ്യമായ ഇവയ്ക്ക് 90.7 മീറ്റർ (298 അടി) ഉയരമുണ്ട്. 101 മീറ്റർ (331 അടി) ഉയരമുള്ള ഈ മരത്തിന് ഏറ്റവും ഉയരമുള്ള മരം എന്ന ചരിത്രപരമായ അവകാശവാദങ്ങൾ ഉണ്ട്. ടാസ്മാനിയൻ ബ്ലൂ  ഗം ഇലകൾ ഒരു ഹെർബൽ ടീയായി ഉപയോഗിക്കുന്നു. ബ്ലൂ ഗം പൂക്കൾ തേനീച്ചയ്ക്ക് തേനിനും പൂമ്പൊടിക്കും നല്ല ഉറവിടമായി പരിഗണിക്കുന്നു. ഇലകൾ യൂക്കാലിപ്റ്റസ് എണ്ണ സ്വേദനം ചെയ്തെടുക്കാൻ ഉപയോഗിക്കുന്നു. ഗ്ലോബുലസ് ആഗോള യൂക്കാലിപ്റ്റസ് ഓയിൽ ഉത്പാദനത്തിന്റെ മുഖ്യ ഉറവിടമാണ്. ഏറ്റവും വലിയ വാണിജ്യ ഉത്പാദകൻ ചൈനയാണ്
പുറം കണ്ണികൾ
വർഗ്ഗം:മിർട്ടേസി
ടി. ബൃന്ദ
കർണാടക സംഗീതജ്ഞയായിരുന്നു '''ടി. ബൃന്ദ എന്ന പേരിൽ പ്രശസ്തയായ തഞ്ചാവൂർ ബൃന്ദ''' (1912 - 1996). കർണാടക സംഗീതത്തിലെ വീണൈ ധനമ്മാൾ ശൈലിയുടെ മുൻനിരക്കാരിലൊരാളായിരുന്നു. വീണയും വായിച്ചിരുന്നു. ശെമ്മാങ്കുടിയും എം.എസ്. സുബ്ബലക്ഷ്മിയുമടക്കം നിരവധി പേർ ഇവരുടെ പക്കൽ സംഗീതമഭ്യസിച്ചു.
ജീവിതരേഖ
അമ്മ കാമാക്ഷിയമ്മയായിരുന്നു ആദ്യ ഗുരു. പിന്നീട് കാഞ്ചീപുരം നൈനാപിള്ളയുടെ പക്കലും പഠിച്ചു. സംഗീത വിദുഷിയായിരുന്ന വീണൈ ധനമ്മാളുടെ ചെറുമകളാണ്. രാമനാഥ് കൃഷ്ണൻ, അരുണാ സായിറാം, ചിത്രവീണ രവികിരൺ, ബി. കൃഷ്ണമൂർത്തി. ചിത്രവീണ ഗണേഷ് തുടങ്ങി നിരവധി പ്രശസ്തരുടെ ഗുരുവാണ്. ഇളയസഹോദരി ടി. മുക്തയോടൊപ്പം ആദ്യകാലത്തും മകൾ വേദവാഹിനി വിജയരാഘവനോടൊപ്പം പിന്നീടും നിരവധി കച്ചേരികൾ നടത്തി. വാണിജ്യ റിക്കോർഡിംഗുകളിൽ താത്പര്യമില്ലാതിരുന്ന അവരുടെ റിക്കോർഡുകൾ ലഭ്യമല്ല. വാഷിംഗ്ടൺ സർവകലാശാലയിൽ 1968 - 69 ലും 1977 - 78 ലും സന്ദർശിച്ച് കച്ചേരികൾ അവതരിപ്പിക്കുകയുണ്ടായി.
പുറം കണ്ണികൾ
വർഗ്ഗം:കർണ്ണാടകസംഗീതജ്ഞർ വർഗ്ഗം:1912-ൽ ജനിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ
മരി വേരേ ഗതി എവ്വരമ്മാ
ശ്യാമശാസ്ത്രികൾ തെലുങ്ക് ഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് മരി വേരേ ഗതി എവ്വരമ്മാ. ആനന്ദഭൈരവി രാഗത്തിൽ മിശ്രചാപ്പ് താളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
മരി വേരേ ഗതി എവ്വരമ്മാ മഹിലോന ബോചുതക
അനുപല്ലവി
ശരണാഗത രക്ഷകി നീവേയനി സദാ നിന്നു നമ്മിതി മീനാക്ഷി
ചരണം 1
പാദയുഗമു മതി ലൊദ ലചി കോരിതി നിന്നു മുമ്മദക ജഗ മനൊ പരുലനു ദിംബ കനേ വര മൊസകൂ സതതമു നിന്നുമ ദിമരവകനേ
ചരണം 2
മദനരിപു സതി നിനി ഹൃദയമുലോ ഗതി യനിക ലചി
സ്തുതി സ ലിപിതേ മുദ മുദോ പലമു സകുത കുദ ര ലൊ നതാ വന കുതൂഹല നീ വേഗ
ചരണം 3
ശുക ശ്യാമള ഘനശ്യാമ കൃഷ്ണന് സോദരി കൗമാരി അകളങ്ക കലാധരി ബിംബാധരി അപാര കൃപാനിധി നീവേ രക്ഷിമ്പ
പുറത്തേക്കുള്ള കണ്ണികൾ
വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ വർഗ്ഗം:ആനന്ദഭൈരവി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:മിശ്രചാപ്പ് താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
ഇ. കെ. ത്യാഗരാജൻ
മലയാളതമിഴ് ചലച്ചിത്ര നിർമ്മാതാവ് എന്ന നിലക്ക് പ്രശസ്തനാണ് ഇ.കെ ത്യാഗരാജൻ. 1958 മുതൽ തമിഴ് ചലച്ചിത്ര നിർമ്മാണ മേഖലയിൽ സജീവമായിരുന്നു. 1964ലാണ് കളഞ്ഞ് കിട്ടിയ തങ്കം എന്ന ചിത്രത്തോടെ യാണ് മലയാള ചലച്ചിത്ര രംഗത്തേക്ക് കടന്നത്. പ്രശസ്ത നിർമാതാവ് ജെ. ശശികുമാർ സംവിധാനം ചെയ്ത രഹസ്യം, ബോബനും മോളിയും എന്നീ ചിത്രങ്ങളിൽ പ്രൊഡക്ഷൻ കണ്ട്രോളർ ആയിരുന്നു. . മാധവിക്കുട്ടി,  തിക്കുറിശ്ശിയുടെ 'അച്ഛന്റെ ഭാര്യ', മധുവിന്റെ 'സിന്ദൂരച്ചെപ്പ്' എന്നീ സിനിമകളുടെ പ്രൊഡക്ഷൻ എക്‌സിക്യൂട്ടീവായിരുന്നു. ശ്രീമുരുകാലയ എന്ന പേരിൽ സ്വന്തമായി ചലച്ചിത്രകമ്പനി 1972ൽ തുടങ്ങി. 1973ൽ ശശികുമാർ സംവിധാനം ചെയ്ത 'തിരുവാഭരണം' ആയിരുന്നു ആദ്യ ചിത്രം. തുടർന്ന് പഞ്ചതന്ത്രം, പാലാഴിമഥനം, പഞ്ചാമൃതം, ലക്ഷ്മി, മുദ്രമോതിരം, വെള്ളായണി പരമു, ഇത്തിക്കര പക്കി, നാഗമഠത്തു തമ്പുരാട്ടി, മുളമൂട്ടിൽ അടിമ, ആ നേരം അല്പനേരം എന്നീ സിനിമകൾ നിർമിച്ചു.
ഭാര്യ: ഭാമവതി. മക്കൾ: ബാലമുരുകൻ, കല്യാൺകുമാർ, സുകന്യ.
2015 ജനുവരി 19 ന് അന്തരിച്ചു.
അവലംബം
വർഗ്ഗം:2015-ൽ മരിച്ചവർ വർഗ്ഗം:ജനുവരി 19-ന് മരിച്ചവർ വർഗ്ഗം:മലയാളചലച്ചിത്ര നിർമ്മാതാക്കൾ
വാഴേങ്കട
മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ഗ്രാമമാണ് വാഴേങ്കട. ആലിപ്പറമ്പ് പഞ്ചായത്തിലുൾപ്പെട്ട പ്രദേശമാണിത്. തൂത-വെട്ടത്തൂർ റോഡ് ഈ ഗ്രാമത്തെ സമീപപ്രദേശങ്ങളുമായി ബന്ധിപ്പിക്കുന്നു.
വാഴേങ്കട കുഞ്ചു നായർ, വാഴേങ്കട വിജയൻ തുടങ്ങിയ പ്രശസ്തരായ കഥകളിനടന്മാരുടെ ജന്മദേശമാണ്‌ വാഴേങ്കട.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഉദ്യാനലക്ഷ്മി
കെ എസ് ഗോപാലകൃഷ്ണൻ സംവിധാനം ചെയ്ത് 1976 ൽ പുറത്തിറങ്ങിയ ഇന്ത്യൻ മലയാള ചിത്രമാണ് ഉദ്യാനലക്ഷ്മി. ഈ ചിത്രത്തിൽ കെപിഎസി ലളിത, ഹരി, ജോസ് പ്രകാശ്, മഞ്ജു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിലെ ശ്രീകുമാരൻ തമ്പിയുടെ വരികൾക്ക് ജി ദേവരാജൻ സംഗീതം നിർവ്വഹിച്ചു.
==അഭിനേതാക്കൾ ==
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1976-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:കെ.എസ് ഗോപാലകൃഷ്ണൻ നിർമ്മിച്ച ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ കഥയെഴുതിയ ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ സംഭാഷണമെഴുതിയ ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തമ്പി-ദേവരാജൻ ഗാനങ്ങൾ
ഡ്യൂപ്ലിക്കേറ്റ് (ചലച്ചിത്രം)
ഷിബു പ്രഭാകർ സംവിധാനം ചെയ്ത് സയൺ ഇന്റർനാഷണൽ ഫിലിം ഫാക്ടറിയുടെ ബാനറിൽ സജയ് സെബാസ്റ്റ്യനും ജോജി കെ ജോണും ചേർന്ന് നിർമ്മിച്ച് സുരാജ് വെഞ്ഞാറമൂടിനെ നായകനാക്കി 2009-ൽ പുറത്തിറങ്ങിയ മലയാളം-ഭാഷാ ഹാസ്യ നാടക ചിത്രമാണ് ഡ്യൂപ്ലിക്കേറ്റ്. നായകൻ എന്ന നിലയിൽ സുരാജ് ആദ്യമായി അഭിനയിക്കുന്ന ചിത്രമാണിത്, ചിത്രത്തിൽ അദ്ദേഹം ഇരട്ടവേഷത്തിലാണ്. ചിത്രത്തിന് നിഷേധാത്മക നിരൂപണങ്ങളാണ് ലഭിച്ചത്, എങ്കിലും പ്രധാന അഭിനേതാക്കളുടെ ഹാസ്യവും പ്രകടനവും കാരണം പൊതുജനങ്ങളിൽ നിന്ന് ഉയർന്ന പ്രോത്സാഹനക്രരമായ സംസാരം കാരണം കുറഞ്ഞ ബജറ്റിൽ നിർമ്മിച്ച ഈ ചിത്രം ബോക്‌സ് ഓഫീസിൽ സൂപ്പർ ഹിറ്റായി.
പരിസരം
വർധിച്ചുവരുന്ന കടങ്ങൾ തിരിച്ചടയ്ക്കാൻ ബുദ്ധിമുട്ടുന്ന ജോലിയില്ലാത്ത ഗ്രാമീണനാണ് ശിവൻ കുട്ടി. അവന്റെ ചിറ്റപ്പൻ പൈന്റ് സുരേഷ് ആണ് അവന്റെ കൂട്ടാളി. അവൻ തന്റെ മുറപ്പെണ്ണായ മീനാക്ഷിയുമായി പ്രണയത്തിലാണ്, എങ്കിലും അവന്റെ അമ്മാവൻ കേശു ഒന്നിനും കൊള്ളാത്ത ഒരു പുരുഷനുമായുള്ള അവളുടെ ബന്ധം അംഗീകരിക്കുന്നില്ല. ഒരു തെറ്റിദ്ധാരണ കാരണം അയാളുടെ പിന്നാലെ ഓടുന്ന രണ്ട് പ്രൊഫഷണൽ കൊലയാളികളും അവന്റെ ചുറ്റുമുണ്ട്. എന്നാൽ, ഒരു വാഹനാപകടത്തെത്തുടർന്ന് ശിവൻ കുട്ടി ഒരു സമ്പന്നനായ വ്യവസായി ജീവനാണെന്ന് തെറ്റിദ്ധരിക്കുമ്പോൾ ജീവിതം വർണ്ണാഭമായ പാച്ചുകളിലേക്ക് മാറുന്നു. ശിവൻ കുട്ടിയെ നാട്ടുകാർ  തെറ്റിധരിച്ച് ജീവന്റെ സമ്പന്നമായ ആഡംബരമായ വീട്ടിലേക്ക് കൊണ്ടുപോകുന്നു. ഇതിനിടയിൽ ജീവനെ ശിവൻ കുട്ടിയാണെന്ന് തെറ്റിദ്ധരിച്ച് ശിവൻ കുട്ടിയുടെ വീട്ടിലേക്ക് കൊണ്ടുപോകുന്നു. ജീവന് പിന്നാലെയുള്ള കൊലയാളികളെ നിയമത്തിന് കീഴിൽ കൊണ്ടുവരാൻ ശിവൻ കുട്ടി പോലീസ് എസിപിയെ സഹായിക്കുന്നതാണ് ഇതിവൃത്തത്തിന്റെ ബാക്കി ഭാഗം. ഒടുവിൽ ശിവൻ കുട്ടി തന്റെ പ്രണയിയായ മീനാക്ഷിയുമായി ഒന്നിക്കുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സുരാജ് വെഞ്ഞാറമ്മൂട് അഭിനയിച്ച ചലച്ചിത്രങ്ങൾ വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
ഫാത്തി ഷഖാഖി
പലസ്തീനിലെ ഇസ്ലാമിക് ജിഹാദ് പ്രസ്ഥാനത്തിന്റെ സ്ഥാപകരിലൊരാളും സെക്രട്ടറി ജനറലുമായിരുന്നു ഫത്‌ഹി ശഖാഖി. ആത്മഹത്യ ഭീകരതയുടെ തുടക്കക്കാരനുമായിരുന്നു അദ്ദേഹം.
ജാഫയിൽ ഒരു അഭയാർത്ഥി കുടുംബത്തിൽ ജനിച്ച അദ്ദേഹം 1981 ൽ ബിരുദം നേടി. ബിർ സീറ്റ് സർവകലാശാലയിലും പിന്നീട് ഈജിപ്തിൽ വൈദ്യശാസ്ത്രവും പഠിച്ചു. ഈ കാലയളവിൽ അദ്ദേഹം മുസ്‌ലിം ബ്രദർഹുഡി നെ സമീപിക്കുകയും ഗാസ യിൽ ഏജൻസി സ്ഥാപിക്കുകയും ചെയ്തു. ബിരുദം നേടിയ ശേഷം ജറുസലേമിലെ അധിനിവേശ പ്രദേശങ്ങളിൽ ഡോക്ടറായി പ്രാക്ടീസ് ചെയ്തു.
പുറംകണ്ണികൾ
വർഗ്ഗം:1951-ൽ ജനിച്ചവർ വർഗ്ഗം:1995-ൽ മരിച്ചവർ
അമിത് രോഹിദാസ്
ഇന്ത്യയിലെ ഒരു ഹോക്കി കളിക്കാരനാണ് അമിത് രോഹിദാസ് (ജനനം 10 മെയ് 1993). പ്രതിരോധനിരയിലാണ് അമിത് കളിക്കുന്നത്.
ജീവിതരേഖ
സുന്ദർഗ്രാഹ് ജില്ലയിലെ സൗനമര ഗ്രാമത്തിലാണ് രോഹിദാസ് ജനിച്ചത്. ഗ്രാമത്തിൽ തന്നെ ഹോക്കി കളിച്ചുതുടങ്ങിയ അമിത് പിന്നീട് 2014ൽ റൂർക്കിലയിലെ പൻപോഷ് സ്പോർട്സ് ഹോസ്റ്റലിൽ ചേർന്നു. 2009 ൽ ദേശീയ ജൂനിയർ ടീമിൽ ചേർന്നു.
2013 ഇപോഹിൽ വച്ച് നടന്ന ഏഷ്യ കപ്പിലെ സീനിയർ ടീമിലേക്ക് രോഹിദാസിന് ക്ഷണം ലഭിച്ചു. ഇതിൽ ഇന്ത്യൻ ടീമിന് വെള്ളി മെഡൽ ലഭിച്ചു. 2017ൽ ഇന്ത്യൻ ടീമിലേക്ക് അദ്ദേഹം തിരിച്ചുവന്നു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1993-ൽ ജനിച്ചവർ വർഗ്ഗം:ഒഡീഷയിൽ നിന്നുള്ള ഫീൽഡ് ഹോക്കി കളിക്കാർ
വത്തിക്കാൻ അപ്പോസ്തോലിക ആർക്കൈവ്
വത്തിക്കാൻ അപ്പസ്തോലിക ആർക്കൈവ് 2019 ഒക്ടോബർ വരെ വത്തിക്കാൻ സീക്രട്ട് ആർക്കൈവ് എന്നാണ് അറിയപ്പെട്ടിരുന്നത്.ഈ ഗ്രന്ഥശാലയുടെ നിയന്ത്രണവും ഉടമസ്ഥതയും മാർപാപ്പക്ക് മാത്രം ആയിരിക്കും.മാര്പാപ്പ മരണപ്പെടുകയോ രാജി വെയ്ക്കുകയോ ചെയ്താൽ അടുത്ത പുതുതായി വരുന്ന മാർപ്പാപ്പയ്ക്ക് ഉടമസ്ഥത കൈമാറപ്പെടും.നൂറ്റാണ്ടുകൾ പഴക്കമുള്ള രാജ്യത്തിന്റെയും സഭയുടെയും സ്റ്റേറ്റ് പേപ്പറുകൾ, കത്തിടപാടുകൾ, ചരിത്ര ബുക്കുകളുടെ യഥാർത്ഥ പതിപ്പുകൾ തുടങ്ങിയവ ഇവിടെ സുഷിച്ചിരിക്കുന്നു.
പേരിനു പിന്നിൽ
ഗ്രന്ഥാശാലയുടെ ആദ്യ പേരായ "വത്തിക്കാൻ സീക്രട്ട് ആർക്കൈവ്" എന്നതിൽ "സീക്രെട്ട് അഥവാ രഹസ്യം" എന്ന പദം ഉപയോഗിക്കുന്നത് രഹസ്യാത്മകതയുടെ ആധുനിക അർത്ഥത്തെ സൂചിപ്പിക്കുന്നില്ല.ലാറ്റിൻ ഭാഷയിൽ ഇത് വിവർത്തനം ചെയുമ്പോൾ "സ്വകാര്യ വത്തിക്കാൻ അപ്പസ്തോലിക ആർക്കൈവ്" എന്നാണ്, ഇത് പോപ്പിന്റെ സ്വകാര്യ സ്വത്താണെന്ന് സൂചിപ്പിക്കുന്നു.അതായതു ഇത് വത്തിക്കാൻ സർക്കാരിന്റെയോ ഹോളി സീയുടെ അല്ല.എന്തൊക്കയാലും ആർക്കൈവിന്റെ പ്രധാന ഭാഗങ്ങൾ ഇന്നും രഹസ്യമായി തുടരുന്നു. 2019 ഒക്ടോബർ 28ന് ഫ്രാൻസിസ് മാർപാപ്പ വത്തിക്കാൻ സീക്രട്ട് ആർക്കൈവ് എന്ന പേര് മാറ്റി വത്തിക്കാൻ അപ്പോസ്തോലിക ആർക്കൈവ് എന്നാക്കി.
പ്രക്ഷോഭങ്ങൾ, കലാപങ്ങൾ, പടിഞ്ഞാറൻ ഭിന്നതകളുടെ കാലഘട്ടത്തിൽ (1085–1415)
പതിനൊന്നാം നൂറ്റാണ്ടോടെ, സഭയുടെ ആർക്കൈവുകൾ മൂന്ന് വ്യത്യസ്ത സ്ഥലങ്ങളായി വിഭജിക്കപ്പെട്ടു: ലാറ്ററൻ, സെന്റ് പീറ്റേഴ്‌സ് ബസിലിക്ക, പാലറ്റൈൻ കൊട്ടാരം. പതിനൊന്നാം നൂറ്റാണ്ടിനും പതിമൂന്നാം നൂറ്റാണ്ടിനും ഇടയിൽ, ഈ ആർക്കൈവുകളുടെ വലിയൊരു ഭാഗം അപ്രത്യക്ഷമായി.മാർപ്പാപ്പമാർ അവിഗ്നനിലേക്ക് (Avignon) താമസം മാറിയപ്പോൾ, അവരുടെ ആർക്കൈവുകൾ കടത്താൻ ഇരുപത് വർഷമെടുത്തു എന്ന് പറയപ്പെടുന്നു.ആന്റിപോപ്പുകൾക്ക് അവരുടേതായ ആർക്കൈവുകളും ഉണ്ടായിരുന്നു.പാശ്ചാത്യ ഭിന്നതയുടെ ഫലമായി മാർപ്പാപ്പ രണ്ട് ആർക്കൈവുകൾ ഒരേസമയം വികസിപ്പിച്ചെടുത്തു. പിസാൻ ആന്റിപോപ്പ് ജോൺ XXIII കാലഘട്ടത്തിൽ ഇത് മൂന്നായി ഉയർന്നു. 1404 വത്തിക്കാൻ പരിശുദ്ധ സിംഹാസനം ഒഴിഞ്ഞ (Sede Vacante, sack of vatican 1404) സമയത്ത് മാർപ്പാപ്പയുടെ രജിസ്റ്ററുകളും ചരിത്രരേഖകളും തെരുവിലേക്ക് വലിച്ചെറിയപ്പെട്ടു.ഇന്നസെന്റ് ഏഴാമൻ മാർപ്പാപ്പ വത്തിക്കാൻ വിട്ട് പലായനം ചെയ്തു. അദ്ദേഹത്തിന്റെ പിൻഗാമിയായ ഗ്രിഗറി പന്ത്രണ്ടാമൻ, 1406-ൽ മാർപ്പാപ്പയുടെ ചില രജിസ്റ്ററുകൾ ഉൾപ്പെടെ ധാരാളം ശേഖരവസ്തുക്കൾ വിറ്റതായി കരുതപ്പെടുന്നു.
ആർക്കൈവന്റെ നിർമാണം
1612-ൽ പോൾ അഞ്ചാമൻ മാർപ്പാപ്പ എല്ലാ സഭാ രേഖകളും ഒരിടത്ത് സൂഷിക്കാൻ ഉത്തരവിട്ടു.
ഫ്രഞ്ച് പിടിച്ചെടുക്കൽ
1790 കളിൽ നെപ്പോളിയൻ ഇറ്റാലിയൻ ഉപദ്വീപിലെ സംസ്ഥാനങ്ങൾ കീഴടക്കിയപ്പോൾ, കലാസൃഷ്ടികളും കയ്യെഴുത്തുപ്രതികളും അദ്ദേഹം ആവശ്യപ്പെട്ടു. 1796 ജൂൺ 23 ന്‌ ഫ്രഞ്ച് ഏജന്റുമാർ തിരഞ്ഞെടുത്ത നൂറു ചിത്രങ്ങൾ, പാത്രങ്ങൾ, പ്രതിമകൾ അഞ്ഞൂറ് കയ്യെഴുത്തുപ്രതികൾ എന്നിവ ഫ്രഞ്ച് റിപ്പബ്ലിക്കിന് മാർപാപ്പ കൈമാറി. 1798 ലെ ടൊലെന്റിനോ ഉടമ്പടി ഫ്രഞ്ച് വലിയ ആവശ്യങ്ങൾ ഉന്നയിക്കുകയും പിന്നീട് പാരീസിലേക്ക് അയച്ച കൃതികളിൽ ഗ്രീക്ക് കൈഴേയ്ത്ത് ബൈബിളായ കോഡെക്സ് വത്തിക്കാനസ് ഉൾപ്പെടുന്നു.1804 ൽ നെപ്പോളിയൻ ചക്രവർത്തിയായപ്പോഴേക്കും യൂറോപ്പിലെ രേഖകളും നിധികളുടെയും ഒരു കേന്ദ്ര ശേഖരം പാരീസായി അദ്ദേഹം വിഭാവനം ചെയ്തു.1809-ൽ അദ്ദേഹം മുഴുവൻ വത്തിക്കാൻ ആർക്കൈവും പാരീസിലേക്ക് മാറ്റാൻ ഉത്തരവിട്ടു. 1813 ആയപ്പോഴേക്കും മൂവായിരത്തിലധികം വത്തിക്കാൻ ആർകൈവ്‌കൾ പാരിസിലേക്കു കയറ്റി അയച്ചിരുന്നു.1814 ഏപ്രിലിൽ, നെപ്പോളിയന്റെ പരാജയത്തെത്തുടർന്ന്, പുതിയ ഫ്രഞ്ച് സർക്കാർ വത്തിക്കാന് ആർക്കൈവ് മടക്കിനൽകാൻ ഉത്തരവിട്ടെങ്കിലും സാമ്പത്തികവും മറ്റുമായ കാരണങ്ങളാൽ അതിൽ പലതും വത്തിക്കാനിൽ തിരിച്ചു എത്തിയില്ല.
പ്രധാന രേഖകൾ
വത്തിക്കാൻ അപ്പോസ്തോലിക ആർക്കൈവുകൾ നിരത്തി വെച്ചാൽ 85 കിലോമീറ്റർ വരെ നീളം ഉണ്ടാകും എന്ന് വിചാരിക്കുന്നു.ഇതിലെ എല്ലാ രേഖകളും പ്രധാനപെട്ടവ തന്നെ ഇന്ന് ലോകത്തിന് അമുല്യം തന്നെ ആണ്. മാർപാപ്പമാരുടെ രജിസ്റ്ററുകളും കത്തുകളും മറ്റു രേഖകളും ഗലീലിയോയുടെ വിചാരണയുമായി ബന്ധപ്പെട്ട കയ്യെഴുത്തുപ്രതികളും, ഹെൻറി എട്ടാമൻ വിവാഹാഭ്യർഥനയുടെ രേഖകൾ, സിസ്റ്റീൻ ചാപ്പലിൽ ജോലിക്ക് പണം നൽകിയിട്ടില്ലെന്ന് മൈക്കലാഞ്ചലോ യുടെ പരാതിയും ശ്രദ്ധേയമായ രേഖകളിൽ ഉൾപ്പെടുന്നു. വത്തിക്കാൻ ആർക്കൈവ്സിന്റെ 400-ാം വാർഷികത്തോടനുബന്ധിച്ച് 2012 ഫെബ്രുവരിയിൽ 8 മുതൽ 20 നൂറ്റാണ്ട് വരെ ഉണ്ടായിരുന്ന 100 രേഖകൾ പ്രദർശിപ്പിച്ചിരുന്നു.മാർട്ടിൻ ലൂഥറുടെ 1521-ലെ പുറത്താക്കലിന്റെയും വധശിക്ഷകാത്ത് കാത്തിരിക്കവേ സ്കോട്ട് രാജ്ഞിയായ മേരി എഴുതിയ ഒരു കത്തും ഇതിൽ ഉൾപ്പെടുന്നു.
ഡിജിറ്റലൈസേഷൻ
21-ാം നൂറ്റാണ്ടിന്റെ തുടക്കത്തിൽ, വത്തിക്കാൻ അപ്പോസ്തോലിക ആർക്കൈവ്സ് ഒരു ഇൻ-ഹൗസ് ഡിജിറ്റൈസേഷൻ പദ്ധതി ആരംഭിച്ചു, ഗവേഷകർക്ക് രേഖകൾ കൂടുതൽ ലഭ്യമാക്കാൻ ശ്രമിക്കുകയും നശിച്ചുകൊണ്ടിരിക്കുന്ന രേഖകൾ സംരക്ഷിക്കാൻ സഹായിക്കുകയും ചെയ്തു.2018-ഓടെ ആർക്കൈവുകളിൽ ഡിജിറ്റൽ സംഭരണ ശേഷി 180 ടെറാബൈറ്റ് ഉണ്ടായിരുന്നു, ഏഴ് ദശലക്ഷം ചിത്രങ്ങൾ ഡിജിറ്റൈസ് ചെയ്തു.എന്നിരുന്നാലും, ആർക്കൈവ്സിന്റെ ആകെ ഉള്ളടക്കത്തിന്റെ ഒരു ചെറിയ ഭാഗം മാത്രമേ ഓൺലൈനിൽ ലഭ്യമാകൂ.
മറ്റു ആർക്കൈവുകൾ
ഹോളി സീ യ്കും റോമൻ ക്യൂറിയയിലെ ഓരോ വകുപ്പിനും അതിന്റേതായ ആർക്കൈവുകളുണ്ട്.
കലകളിൽ
ഡാൻ ബ്രൗണിന്റെ നോവലായ ഏഞ്ചൽസ് & ഡെമോൺസിലും അതിന്റെ ചലച്ചിത്ര ആവിഷ്കാരത്തിലും വത്തിക്കാൻ സീക്രെറ്റ് ആർക്കൈവ്  ഒരു പ്രധാന പങ്ക് വഹിച്ചു,   നായകന്മാരായ റോബർട്ട് ലാങ്‌ഡണും വിട്ടോറിയ വെട്രയും ഗലീലിയോ യുടെ നിരോധിച്ച ബൂക്കിലൂടെ എതിരാളികളുടെ അടുത്തേക്ക് എത്താൻ വത്തിക്കാൻ രഹസ്യ ആർകൈവ് ഉപയോഗിക്കുന്നു.
വർഗ്ഗം:വത്തിക്കാൻ
വിപ്ലാഷ് (2014ലെ ചലച്ചിത്രം)
2014ൽ പുറത്തിറങ്ങിയ ഒരു അമേരിക്കൻ ഡ്രാമാ ചലച്ചിത്രമാണ് വിപ്ലാഷ്. അമേരിക്കയിലെ പ്രശസ്തമായ സംഗീത വിദ്യാലയത്തിൽ പഠിക്കാൻ വരുന്ന ജാസ് വിദ്യാർത്ഥിയെ കുറിച്ചുള്ള ഈ ചിത്രത്തിന്റെ രചനയും സംവിധാനവും നിർവ്വഹിച്ചിരിക്കുന്നത് ഡാമിയൻ ഷാസെൽ ആണ്. മൈൽസ് ടെല്ലർ, ജെ.കെ സിമ്മൺസ് എന്നിവർ പ്രധാന വേഷങ്ങിലെത്തുന്ന വിപ്ലാഷിൽ പോൾ റൈസർ, മെലിസ ബെനോയിസ്റ്റ്, ഓസ്റ്റിൻ സ്റ്റവൽ, ജേയ്സൺ ബ്ലെയർ, കവിത പാട്ടീൽ എന്നിവരും അഭിനയിച്ചിരിക്കുന്നു. മികച്ച സഹനടൻ, മികച്ച ചിത്രസംയോജനം, ശബ്ദ ലേഖനം എന്നീ ഓസ്കാറുകളും മികച്ച ചിത്രം, അവലംബിത തിരക്കഥ എന്നീ നോമിനേഷനുകളും മറ്റനേകം പുരസ്കാരങ്ങളും ചിത്രം നേടി. വിപ്ലാഷിന്റെ ആദ്യപ്രദർശനം 2014 ജനുവരി 14നു സൺഡാൻസ് ചലച്ചിത്രമേളയിലെ ആദ്യചിത്രമായിട്ടായിരുന്നു. ആദ്യപ്രദർശനത്തിനു ശേഷം സോണി പിക്ചേഴ്സ് വേൾഡ്‍വൈഡ് ചിത്രത്തിന്റെ അന്താരാഷ്ട്ര വിതരണാവകാശം നേടിയെടുത്തു.